Reubencf/Amharic_corpus huggingface dataset:
በዚህ የጾም ወር “መላው ሀገራችን ሰላም እንዲሆን እና ህዝባችንም በሰላም ተዋዶ – በፍቅር ተዋህዶ የመኖር የዘመናት ታሪኩ ይዘልቅ ዘንድ እንደ ሁል ጊዜው በጸሎት – ዱዓችሁ እንድትማጸኑ ጥሪዬን አቀርባለሁ” ብለዋል በመልዕክታቸው።
“በመጨረሻም ታላቁ የጾም ወር ደግ ደጋችን በዝቶ ክፉ ክፉው የሚቀነስበት የሰላም፣ የአንድነት፣ የደስታ፣ የፍቅር፣ የሀሴት እንዲሆንላችሁ ልባዊ ምኞቴን እየገለጽኩ አሁንም በድጋሚ ረመዳን ከሪም ልላችሁ እወዳለሁ፤” በማለት የእንኳን አደረሳችሁ መልዕክታቸውን አስተላልፈዋል።
ሳተናው! ስለትዳርና ስለምትመርጣትም ሴት ጭምር አንስተህ ልታወያያቸው፣ ልታማክራቸውና ሀሳባቸውንም ልትቀበላቸው የማይገቡ በተለይ ሁለት ሰዎች አሉ። እነዚህም ምስኪንና ሴታውል ናቸው፤ “እንዴት?” እንዴት ማለት ጥሩ ምስኪን ስለሴት ያለው አመለካከት ከተፈጥሮ የራቀ፣ በፍርሃትና በአጉል”ፍቅር” የታጠረ፣ በ”ስልጣኔም” የታወረ...
ሳተናው! ምግብ የሚሠሩ ነጋዴዎች ደንበኞቻቸውን ነገ እና ከነገወዲያም ተመልሰው እንዲመጡ የሚያደርጋቸውን የምግብ ዓይነት ያዘጋጃሉ። ይኹን እንጂ ነጋዴዎች የገበያ ወረት ጠባቂዎች ናቸውና ካንተ ገንዘብ ከማትረፍ ያለፈ ብዙ ርቀው በመሄድ ምግባቸው በወደፊት ጤናህ ላይ ስለሚፈጥረው ጉዳት...
ሳተናው! አንተ በዓላማ ለዓላማ የምትኖር ሰው ነህና ከርዕይህ ሳትደርስ ሳታሳካውም እንዳትቀር አመጋገብህን አስተካክል። ምንም እንኳ ሁሉን መብላት ብትችልና ቢቀርብልህም ሁሉም ግን አይጠቅምህምና አትብላ። ይልቁንስ ከተመገብካቸው በኋላ ባንተ ላይ ስለሚያደርሱት ተጽዕኖ አስበህ መርጠህና ለይተህ ተመገብ...
ሳተናው! ይኼ የምሰጥህ ምክር ተረት ሰምቼ፣ ወድጄውም የምትርክልህ እንዳይመስልህ። የመጀመሪያ ደረጃ የዐይን ምስክር ኾኜ ያየሁት፣ በሁለተኛ ደረጃም የታዘብኩት አልፌ ተርፌም በሕይወት ካለፉበት ሰዎች ላይ ከሰበሰብኩት መረጃ ነው። አብዛኛውን ጊዜ ደጋግሜ የ”አባቷ ልጅ” ስል ትሰማለህ...
ሳተናው! የሃያዎቹ እድሜዎች የወንድ ልጅ ከእውቀት፣ ከእድሜ እና ከልምድ ከዚህም የተነሳ ከሚገኘው ጥበብ አነስተኛ ክምችት እያለው ነገር ግን ከዚህ በተቃራኒ ብዙ እንዳወቀ፣ እንዳስተዋለ እና እንደኖረም ሰው “ነኝ” የሚልበትና የሰውን ምክርም ከመስማት አሻፈረኝ የሚልበት እድሜ...
ሳተናው! ለወንድ ልጅ በመሠረተው ትዳር ሚስቱ ለኑሮ የሚያስፈልጋትን (አስቤዛ) ማቅረብ፣ ከማንኛውም አደጋ መጠበቅ እና ትውልድን ተክተው ያልፉ ዘንድ ዘርን መስጠት ተፈጥሮኣዊ ግዴታው ነው። ከእነዚህ ሦስቱ ኃላፊነቶቹ ታዲያ በተለይ የመጀመሪያው (ለቤቱ የሚያስፈልገውን አስቤዛ ማቅረብ) ሴቶች...
ሳተናው! ማደግ፣ መለወጥ መበልጸግም ትሻለህን? እንግዲያውስ ከቁሳዊ ስኬትህ በፊት ለፍላጎቶችህ ልጓም ለብልቶችህም ስርዓትን ሥራላቸው። አእምሮህ የሚያስበውን አይንህ ይመስክር፣ ምላስህም ይናገር፤ ምላስህ የተናገረውን እጅህ ይፈጽም፤ ሆድህ ላባውም ብቅልን አትፈልግ። አንተ የምታስበውና የምትናገረው መያዣ መጨበጫ ከሌለው...
ሳተናው! ዛሬ ዛሬ የምታየው ወንድ በአብዛኛው ስሜታዊ ነው። አብዛኞቻችን ያልኾንነውን እንዲህ “ነን”፣ “እንዲህ ነኝ” ብለን እናወራለን። እንዲህ የምንለው አንድም ከመኾን ማውራት ስለሚቀለን፣ አንድም ደግሞ በሰዎች ዘንድ (በተለይም በሴቶች ዘንድ) ተወዳጅነትን ለማትረፍ ነው። ? “አንባቢ...
ሳተናው! በቀደሙት ሁለት ጦማሮች የጀመርኩትን “አታግባ” ምክሬን ዛሬ ልቋጨው። ትዳርህ ውስጥ ከሚገጥሙ ፈተናዎች የተነሳ ፍቺን እንደ አማራጭ አስበህ አትግባ ማለቴን ታስታውሳለህ። አዎን! አንተ ትዳርን ስታፈርስ ፈራሹ በተለይ ቤተሰብህ ቢኾንም ትውልድና ሀገርም ግን ተመሳሳይ ዕጣ...
ሚስቴ ብትፈታኝስ ብለህ ተሰቅቀህ ፈጣሪ የሰጠህን ግዴታ(የወሲብ፣ የማስተዳደርና፣ የሚያስፈልገውን የማቅረብ) ግዴታህን ከመወጣት ቸል ብትል፣ ብትተወውም ትዳር ለፈሪዎች አይደለምና ይቆይህ፦ አታግባ! ሳተናው! ከዚህ ቀደም ፍቺ የማን መገለጫ እንደኾነ ተጫውተናል፦ አንተ የትዳርህ መሪው፣ የሚስትህ ራስ፣ የቤትህም...
ሰኔ 25 ቀን 2012ዓም(02-07-2020) የኢትዮጵያ ክፍላተሃገር ህብረት ከሁለት ቀናት በፊት በገዳዮች እጅ ህይወቱ ባለፈው በታዋቂው ድምጻዊ አጫሉ ሁንዴሳ ሞትና ያንን ተከትሎ የወንጀለኞቹ ግብረአበሮች በንጹሃን ኢትዮጵያውያን በተለይም በአማራው ህብረተሰብ ተወላጆች ላይ በተለያዩ ቦታዎች ባደረሱት የጭፍን እርምጃ ህይወታቸውን ላጡት ወገኖቻችን የተሰማውን ጥልቅ ሃዘን ለመግለጽ ይወዳል። በዚህ ተጠንቶና ታስቦበት በተቀነባበረ የፖለቲካ ግድያ ተካፋይ የሆኑት የተለያዩ ግን አንድ ዓላማ […]
የካቲት 19 ቀን 2012(27-02-2020) የመጀመሪያው ያድዋ ዘመቻችን የተካሄደውና በድል አድራጊነት ያገራችንን ነጻነትና ልዑላዊነት ያስከበርነው የዛሬ መቶ ሃያ አራት ዓመት ነበር።በዚያን ጊዜ ድንበር ሰብሮ ለመውረር ከውጭ የመጣውን ጠላት እንደ አንድ ሰው መክረን እንደ ንብ ተሰልፈን ካለበት መሬት ድረስ በመሄድ ድባቅ መትተን በመመለሳችን እኛ ብቻ ሳንሆን ሌላው ነጻነቱን ወዳድ ሕዝብ በኩራትና በአድናቆት የሚመለከተውና እንደምሳሌም የሚወስደው ታሪካችን ነው።ያ […]
መስከረም 16 ቀን 2012 ዓም(25-09-2019) የኦርቶዶክስ ተዋህዶ ቤተክርስቲያን የኢትዮጵያ የነጻነትና የአንድነት ምሰሶ ናት አገራችን ኢትዮጵያ ባስመዘገበችውና ባለፈችበት የረጅም ዘመን ታሪኳ የኦርቶዶክስ ተዋህዶ ቤተክርስቲያን ለአገራዊ ምስረታ፣ለሕዝብ ሰላምና አንድነት ከፍተኛውን ድርሻ አበርክታለች።የቦታ እርቀት፣የተፈጥሮ ውጣ ውረድ፣የጎሳና የቋንቋ መሰናክል ሳያግዳት አቅም በፈቀደው መጠን ከዳር እስከዳር ተንቀሳቅሳ ለኢትዮጵያውያን በሙሉ ብቻ ሳይሆን በፋሲፊክ ዳርቻ ለሚገኙ አገሮች ምእመናን ጭምር የፈጣሪን ቃልና ትእዛዝ፣የብሉይና […]
ከአማራ ህዝብ ጎን እንቆማለን! በአማራው ህዝብ ላይ የተፈጸመው ወረራ ግድያና እስራትን አጥብቀን እናወጋዛለን! የኢትዮጵያ ህዝብ ለለፉት 28 አመታት ያካሄደው ትግል ለነጻነቱ ለመበቱና ለህልውናው እንቅፋትና ጠንቅ የሆነውን የወያኔን የጎሳ ስርአት የማስወገድ እንጂ የህዘባችንን ሰቆቃ የሚያራዝም፣ አንዱን አጥፊ ጎሳ በሌላ አጥፊ ጎሳ ለመተካት አልነበረም። የህዝባችን ትግል ለኢትዮጵያ ህዝብ ደህንነትና አንድነት፣ ለፍትህና ርትእ፣ ለሰብአዊ መብት፣ ለአገራዊ ህልውና እና […]
ቦርከና ጥር 15 2011 ዓ.ም. የሟቹ ጠቅላይ ሚኒስትር መለስ ዜናዊ ቀኝ እጂ እንደነበሩ የሚነገርላቸው አቶ በረከት ስምዖን በዛሬው እለት በአዲስ አበባ በመኖሪያ ቤታቸው በቁጥጥር ስር አንደዋሉ ተሰምቷል፡፡ አቶ በረከት ስልጣን ያለ አግባብ በመጠቀም የሙስና ወንጀል (በአሁኑ መንግስት አስተሳሰብ የሌብነት ወንጀል) ፈጽመዋል በሚል ነው የተያዙት፡፡ የአማራ ክልል የጸረ ሙስና ኮሚሽን ባለስልጣን በአቶ ዝግአለ ገበየሁ በኩል በሰጠው […]
ቦርከና ኅዳር 25, 2011 ዓ.ም. ከአዲስ አበባ ወደ ቻይና በሚጓዝ የኢትዮጵያ አየር መንገድ አውሮፕላን ላይ በተደረገ ፍተሻ 6 ሺህ 170 ፓውንድ፣ 33 ሺህ 175 ዩሮ እና ከ1 ሚሊዮን 364 ሺህ ብር በላይ የሆነ ብር በህገ ወጥ መንገድ ከአገር ሊወጣ ሲል በቁጥጥር ስር መዋሉን የገቢዎች ሚኒስቴር አስታወቀ። ኢዜአ እንደዘገበው ገንዘቡ በቁጥጥር ስር የዋለው የኢትዮጵያ አየር መንገድ […]
አዲስ አበባ ፣ ጥር 17፣ 2013 (ኤፍ ቢ ሲ) የታንዛኒያው ፕሬዚዳንት ጆሴፍ ማጉፊሊ በሀራቸው የታሰሩ ኢትዮጵያውያን ክእስር ለመልቀቅ ከፕሬዚዳንት ሳህለወርቅ ጋር መስማማታቸውን ገለፁ።
ፕሬዚዳንቱ በህገ ወጥ መንገድ የታንዛኒያን ድንበር አቋርጠው የገቡ ኢትዮጵያወያን እስረኞች እንደሚገኙ በመግለፅ እስረኞችን ለመልቀቅ ከፕሬዚዳንት ሳህለወርቅ ጋር መወያየታቸውን ተናግረዋል።
እንዲሁም የስዋሊ ቋንቋ በኢትዮጵያ ለማስተማር ዝግጅት መደረጉ እንዳስደሰታቸው በመግለፅ በአፍሪካ ወሳኝ የሆነው ስዋሊ ቋንቋ መምህራንን ለመቀበል ኢትዮጵያ ዝግጁ መሆኗን ተናግረዋል።
Previous Postየፋኖ ብርሀኑ ፈረደ የእርዳታ ጥሪ ከጎንደር አሻራ ሚዲያ ጥር 17 /2013 ዓ.ም ባህር ዳር በወልቃይት ጠገዴ ደጀና በኩል ትሕነግን በመደምሰስ ረገድ ከፍ…
-በአባይ ግድብ ጉዳይ ላይ የኢትዮጵያ ተደራዳሪዎችና ባለሙያዎች እየተወዛገቡ ኢትዮጵያ፣ ግብጽ እና ሱዳን በታላቁ ህዳሴ ግድብ ዙሪያ የሶስትዮሽ ውይይት በካርቱም ከተማ የሶስቱ ሀገራት ውሃ ሚኒስትሮች በካርቱም በግድቡ ውሃ አሞላል እና አለቃቀቅ ዙሪያ ትኩረት በማድረግ መወያየታቸው ተነግሯል። የኢትዮጵያ፣ ግብጽ እና ሱዳን ውሃ ሚኒስትሮች በታላቁ ህዳሴ ግድብ ዙሪያ በካርቱም ከተማ ያካሄዱት የሶስትዮሽ ውይይት ምን ውጤት እንዳስገኘ የተገለጸ ነገር የለም። ይህ
የተፈናቀሉ የእኛ የእርሻ ቦታ ነበር በአለም ባንክ እና አሜሪካ ታዛቢነት ከሚካሄዱት አራት ስብሰባዎች ሶስተኛው መሆኑ ይታወቃል። ይሕ በእንዲህ እንዳለ ሶስቱ ሀገራት ቀደም ሲል በነበረ ስብሰባቸው ማጠናቀቂያ ላይ ባወጡት መግለጫ የዓባይ ውሀ ተፈጥሯዊ ፍሰቱ በድርቅ ወይም በሌላ ምክንያት ቢዛባ ግብፅ ማግኘት ይገባኛል የምትለውን የውሀ መጠን እንዳይነካ 01/15/2020 ሽፋን የሚሰጥ መመሪያ ሲፈጸም ::
– በአፋር ዴርኤብ ቀበሌ የኦሮሚያ ልዩ ሃይሎች አንድ አዛውንትን በጥይት አቆሰሉ በአፋር ዴርኤብ ቀበሌ የኦሮሚያ ልዩ ሃይሎች አንድ አዛውንትን በጥይት ማቁሰላቸው ተሰማ። እንዲህ አይነቱ ጥቃት ሲፈጸም የዛሬው የመጀመሪያ አይደለም ። የኦሮሚያ ክልል ወደ አፋር አዋሳኝ ወረዳዎች በየጊዜው ነዋሪዎቹን ለማስገባት የሚያደርገው ጥረት ለጥቃቱ ምክንያት ነው ይላሉ። እንዲህ አይነቱ ወሰንን አልፎ የመግባት ልማድ ደግሞ ለግጦሽ ሳር ፍለጋ ሳይሆን ሁሉንም ሰብስቦ የመያዝና የመስፋፋት ፍላጎት ነው ብለዋል። የዴርኤብ ቀበሌ ወደ አዋሽ አርባና አዋሽ ሰባት የመግቢያ ዋና ቁልፍ ቦታ በመሆኗ ሁልጊዜም የነእሱ የጥቃት ሰለባ ትሆናለች ሲሉ ምንጮቹ ጨምረው ገልጸዋል። እንዲህ አይነቱ ጥቃት ሲፈጸም ደግሞ የክልሉም ሆነ የኦሮሚያ ክልል ባለስልጣናት ሳያውቁት የሚፈጸም ነገር የለም ይላሉ::
በዞኑ መምጣቱ ገበያ ተብሎ በሚጠራው አካባቢው ሰሞኑን ሁለት ሰዎች በስለት ታርደው እንዲገደሉ መደረጉ ውጥረቱን አባብሶታል ። ከባድ ድብደባ የደረሰባቸው እናትና አባቱን ለመጠየቅ ከደብረማርቆስ ዩኒቨርስቲ ትምህርቱን አቋርጦ የመጣው ልጃቸውም የወላጆቹ እጣ ፋንታ ደርሶት በደረሰበት ድብደባ ለከባድ ጉዳት መዳረጉንም ገልጸዋል። በአከባቢው ካለው ውጥረት ጋር ተያይዞ ከቀያቸው የሚፈናቀሉ ሰዎች ቁጥር እየጨመረ መጥቷል፥ ባለፈው አንድ ሳምንት ብቻ እንኳ 200 የሚደርሱ ነዋሪዎች ከመኖሪያቸው እንዲፈናቀሉ ሆኗል።
-የወላይታ ዞን ሕዝብ ላቀረበው የዞንነት ጥያቄ እየተሰጠው ያለው የሃይል እርምጃ አስቆጥቶታል። የወላይታ ዞን ሕዝብ ላቀረበው የዞንነት ጥያቄ እየተሰጠው ያለው የሃይል እርምጃ እንዳስቆጣው ነዋሪዎች ገለጹ። ነዋሪዎቹ ለኢትዮ 360 እንደገለጹት በዞኑ የተሰማራው የጸጥታ ሃይል ነዋሪውን መተንፈሻ አሳጥቶታል። በላባቸው ሰርተው የሚኖሩ የቀን ሰራተኞች ሁሌም ስራ ከሚጠባበቁበት ቦታ አትቁሙ በሚል በጸጥታ ሃይሉ የሚደርስባቸው ድብደባ የነዋሪውን ትዕግስት እየተፈታተነው ነው ያላሉ። ከምሽቱ ሁለት ሰአት ጀምሮ ምንም አይነት የንግድ እንቅስቃሴ እንዳይኖር በሚል የተላለፈው ውሳኔ የዞኑን ኢኮኖሚ ሽባ እንዳደረገውም ይገልጻሉ። የዞኑ ወጣቶች በሰላማዊ መንገድ ላቀረቡት ጥያቄ እየተሰጣቸው ያለው ምላሽ በዱላ መሆኑ እንዳስቆጣቸው ይናገራሉ። ከምሽቱ ሶስት ሰኣአት በኋላ አንድም ሰው በአካባቢው ሲንቀሳቀስ መገኘት የለበትም በሚል::
-በጅማ ዩኒቨርስቲ የተጀመረው የትምህርት ማቆም አድማ ቀጥሏል።በጅማ ዩኒቨርስቲ የተጀመረው የትምህርት ማቆም አድማ መቀጠሉ ተሰማ። በዩኒቨርስቲው አድማውን እያደረጉ ያሉት የቴክኖሎጂ ኢኒስቲትዩት ተማሪዎች መሆናቸውን ነው የኢትዮ 360 የመረጃ ምንጮች የሚናገሩት። በዋናነት የትምህርት አድማው የተጀመረው የኦሮሚያ ክልል ተማሪዎች በክልላቸው መመደብ አለባቸው የሚል ነው። ተማሪዎቹ ወደ ክልላቸው ተመልሰው ካልተመደቡ ትምህርት አንጀምርም የሚል አቋም መያዛቸው ነው የተገለጸው። ከዚህም ሌላ ይሄንን የትምህርት ማቆም አድማ እየመራ ያለውና ራሱን ቄሮ ብሎ የሚጠራው ቡድን በግቢው ውስጥ ያሉ ሁሉም ተማሪ እስከ ታህሳስ 25/2012 ግቢውን ለቀው እንዲወጡ ግቢው ውስጥ እንዲበተን ባደረገው ወረቀት አማካኝነት ትዕዛዙን አስተላልፏል። ይሄ ደብዳቤ መበተኑን ተከትሎ::
የሳይንስና ከፍተኛ ትምህርት ተቋማት በኦሮሚያ ክልል በሚገኙና በድሬደዋ ዩኒቨርስቲዎች ተከሰተ የተባለው ችግር በማህበራዊ ሚዲያዎች እንደሚራገበው ወሬ አይደለም ሲል የሳይንስና ከፍተኛ ትምህርት ተቋማት የሚኒስቴሩ የኮሚኒኬሽን ክፍል ሃላፊ አቶ ደቻሳ ጉርሙ እንደሚሉት በዩኒቨርስቲዎቹ ችግሮቹ አሉ ነገር ግን ችግሮቹ መገናኛ ብዙሃኑ እያወሩት ባሉበት የሞቱት ልክ አይደለም። በዩኒርስቲዎቹ ትምህርት ተቋርጧል እየተባለ የሚነዛው ወሬም ትክክለኛ ያልሆነና አብዛኞቹ ዩኒቨርስቲዎች በሰላማዊ መንገድ የመማር ማስተማሩን ስራ እያከናወኑ ነው ሲሉ መረጃዎቹን አስተባብለዋል። በዩኒቨርስቲዎቹ የሞቱት 10 ተማሪዎች ብቻ ናቸው በዩኒቨርስቲዎቹ በየቀኑ ከሚፈጠሩት ችግሮች ጋር በተያያዘ::
–በአምቦ ዩኒቨርስቲ በተማሪዎችና በፌደራል ሃይሎች መካከል በተነሳው ግጭት ከሁለቱም ወገኖች በርካቶች ተጎዱ።በአምቦ ዩኒቨርስቲ በተማሪዎችና በፌደራል ሃይሎች መካከል በተነሳው ግጭት ከሁለቱም ወገኖች በርካታ ቁጥር ያላቸው ሰዎች መጎዳታቸውን መረጃዎች አመለከቱ። በአካባቢው የነበሩት ተማሪዎች ከሆነ ችግሩ የተቀሰቀሰው ታህሳስ 1/2012 አራት ከአማራ ክልል የመጡ ተማሪዎች በስለት ተወግተው ወደ ክሊኒክ ይወሰዳሉ። ይህንን ጉዳት ያደረሱ ተማሪዎች ደግሞ ተሰብስበው እንዲታሰሩ ይደረጋል። ወንጀል ፈጽመዋል ተብለው የታሰሩት ተማሪዎች በአስቸኳይ ይፈቱ በሚል ባለፈው ረቡዕ በግቢው ውስጥ ግርግር ለመፍጠር መሞከሩንም ነው ተማሪዎች የሚናገሩት። ጠዋት ላይ በግቢው የተፈጠረው ተቃውሞም ተማሪዎቹ ይፈቱ አለበለዛም ትምህርት አንማርም የሚል ነው::
-በራያ አላማጣና አካባቢው እየተካሄደ ያለው አፈና እየተጠናከረ መምጣቱን የአካባቢው ነዋሪዎች ገለጹ። ነዋሪዎቹ እንዳሉት አፈናው በዋናነት የሚካሄድባቸው አካባቢዎች በራያ አላማጣ በገጠርና በከተማ፣በራያ ኦፍላና ኮረም ከተማ፣ራያ አዘቦና ጨርጨር ከተማ መሆናቸውንም ገልጸዋል። አፈናው በጣም ተጠናክሮ እየተካሄደ ያለው ግን በማዕከላዊ ራያ አላማጣ አካባቢ መሆኑን ተናገረዋል። እንዲህ አይነቱ አፈና በሰኔ 2010 ነው የተጀመረው የሚሉት ነዋሪዎቹ እስካሁንም ከ2ሺ በላይ የሚሆኑ ነዋሪዎች መታፈናቸውን ይገልጻሉ። ከታፈኑት ውስጥ በሕይወት መኖርና አለመኖራቸው የማይታወቀው በርካቶች ናቸው ይላሉ። የአላማጣና የራያ አላማጣ ወረዳ የኢየሱስ ቤተክርስቲያን አስተዳዳሪን ጨምሮ በርካታ ሰዎች መታገታቸው::
-በወሎ ዩኒቨርስቲ ትላንት በተቀሰቀሰው ግጭት እጃቸው አለበት የተባሉ ተጠርጣሪዎች በቁጥጥር ስር ዋሉ።- የዩኒቨርስቲው ፕሬዝዳንት:: በወሎ ዩኒቨርስቲ ትላንት በተቀሰቀሰው ግጭት እጃቸው አለበት የተባሉ ተጠርጣሪዎች በቁጥጥር ስር መዋላቸውን የዩኒቨርስቲው ፕሬዝዳንት አስታወቁ። ፕሬዝዳንቱ ዶክተር አባተ ጌታሁን እንዳሉት ትላንት ማለዳ በዩኒቨርስቲው ለተቀሰቀሰውና ለአንድ ተማሪ ህይወት መጥፋት ብሎም ለሌሎች መቁሰል ምክንያት ለሆነው ግጭት እጃቸው አለበት የተባሉ ተባባሪዎች በቁጥጥር ስር እንዲውሉ ተደርጓል። በተጠርጣሪዎቹ ላይ የሚደረገው ምርመራ እንደተጠናቀቀም መረጃው ለህዝቡ ይፋ ይሆናል ብለዋል ፕሬዝዳንቱ። በዩኒቨርስቲዎች ደረጃ ችግሮች መፈጠር የጀመሩት በ2008 ነው የሚሉት ፕሬዝዳንቱ ዶክተር አባተ ጌታሁን እነዚህ ግጭቶች የብሔር መልክን እንዲይዙ ማድረግ ከተጀመረ ግን አንድ ወር ይሆነዋል ብለዋል።
-በደቡብ ጎንደር ዞን ከቤንሻንጉልና ኦሮሚያ አዋሳኝ የተፈናቀሉ የአማራ ክልል ተወላጆች የሚረዳቸው አተው እየተሰቃዩ በደቡብ ጎንደር ዞን በደብረታቦር ከተማ ከቤንሻንጉልና ኦሮሚያ አዋሳኝ ተፈናቅለው በአካባቢው የሰፈሩ የአማራ ክልል ተወላጆች የሚረዳቸው አተው እየተሰቃዩ መሆኑን ገለጹ። ተፈናቃዮቹ ከኦሮሚያና ከቤንሻንጉል አዋሳኝ አካባቢዎች ተፈናቅለው ከመጡ አመት እንደሆናቸው ይናገራሉ። በአንድ አመት ውስጥ አራት ጊዜ ከተሰጣቸው በአንድ ሰው 15 ኪሎ ስንዴና ግማሽ ሊትር ዘይት ውጪ ምንም አይነት ድጋፍ አለማየታቸውን በምሬት የሚናገሩት። ለዞኑም ሆነ ለእምባ ጠባቂ ተቋም ያስገቧቸው ደብዳቤዎችና ያቀረቧቸው ጥያቄዎች እስካሁን ምንም አይነት ምላሽ እንዳላገኙ ይናገራሉ። በየአብያተ ክርስቲያናት ለመጠለል የሚያደርጉት ሙከራም በጸጥታ ሃይሉ ድብደባ እንዲበተን እንደሚደረግ ይናገራሉ።
-በአምቦ ዩኒቨርስቲ በተማሪዎችና በፌደራል ሃይሎች መካከል በተነሳው ግጭት ከሁለቱም ወገኖች በርካታ ቁጥር ያላቸው ሰዎች መጎዳታቸውን መረጃዎች አመለከቱ። በአካባቢው የነበሩት ተማሪዎች ለኢትዮ 360 እንዳደረሱት መረጃ ከሆነ ችግሩ የተቀሰቀሰው ታህሳስ 1/2012 አራት ከአማራ ክልል የመጡ ተማሪዎች በስለት ተወግተው ወደ ክሊኒክ ይወሰዳሉ። ይህንን ጉዳት ያደረሱ ተማሪዎች ደግሞ ተሰብስበው እንዲታሰሩ ይደረጋል። ወንጀል ፈጽመዋል ተብለው የታሰሩት ተማሪዎች በአስቸኳይ ይፈቱ በሚል ባለፈው ረቡዕ በግቢው ውስጥ ግርግር ለመፍጠር መሞከሩንም ነው ተማሪዎች የሚናገሩት። ትላንት ጠዋት ላይ በግቢው የተፈጠረው ተቃውሞም ተማሪዎቹ ይፈቱ አለበለዛም ትምህርት አንማርም የሚል ነው። ተማሪዎቹን ለማረጋጋት በግቢው ተሰማርቶ የነበረው ::
ድርጊቱ በተፈጸመበት ጊዜ ከቀኑ 11 ሰአት አካባቢ በሞጣ ከተማ በሚገኘው የጊዮርጊስ ቤተክርስቲያን መቅደስ ውስጥ እሳት ይነሳል። በእሳት አደጋውም በመቅደስ ውስጥ የነበሩት ነዋየ ቅድሳት መቃጠላቸውን ይናገራሉ። እሳቱን የአካባቢው ነዋሪ ተረባርቦ ካጠፋ በኋላ ሌላ ተጨማሪ ችግር እንዳይፈጠር የአካባቢው ፖሊስ የነበረውን ግርግር ማርገቡን ገልጸዋል። የከተማዋ ነዋሪዎች ወደቤታቸው እንዲገቡ ማድረጉንም ነው የገለጹት። በዚያው ቀን ምሽት ግን 2 ሰአት ተኩል አካባቢ አራት መስጊዶችና ማርዘነብ ሆቴል እንዲሁም ከሶስት በላይ ሱቆች በእሳት መቃጠሉ::
– በአዲስ አበባ ሰሚት አካባቢ በሕገወጥ መንገድ የሚካሄደው መሬት ወረራ ከጊዜ ወደ ጊዜ ሰሚት አካባቢ እየተጠናከረ መምጣቱን የአካባቢው ነዋሪዎች ገለጹ። ነዋሪዎቹ እንዳሉት በአካባቢው በማህበር ተደራጅተው ቦታውን ያገኙት በ1985 በደርግ ዘመን ነበር። ሰሚት ፌል ስቶን ሪል ስቴት አካባቢ ቤት የመገንባቱን ስራ ጨርሰው በአካባቢው መኖር የጀመሩትም ከ1995 ጀምሮ መሆኑንም ነዋሪዎቹ ይናገራሉ። አሁን ላይ ግን ከየት እንደመጡ የማይታወቅ ወጣቶች በቡድን በመሆን አካባቢው የእኛ የእርሻ ቦታ ነበር በሚል ያገኙትን ክፍት ቦታ ሁሉ በማጠር ላይ መሆናቸውን ይገልጻሉ። ቦታውን ማጠር ብቻ ሳይሆን በገዛ ፈቃዳቸው ቤቶችን እየገነቡ መሆኑን ይናገራሉ። የቤት ግንባታውን ሲያካሂዱ ደግሞ ለነዋሪዎቹ መውጫ መንገድ እንኳን ጋር በተያያዘ ምርጫው ይራዘም አይራዘም የሚል መብት የለው ብሔራዊ ምርጫ ቦርድ እንደ ሃገር ካሉ ችግሮች ጋር በተያያዘ ምርጫው ይራዘም አይራዘም የሚል መብት እንደሌለው የቦርዱ የኮሚኒኬሽን አማካሪ ታወቁ የቦርዱ አቅም ውስን ነው ያሉት የኮሚኒኬሽን አማካሪዋ ወይዘሪት ሶሊያና የቦርዱ ሃላፊነት ምርጫው በተወሰነለት የጊዜ ገደብ ማካሄድና ለፖለቲካ ፓርቲዎች ድጋፍ መስጠት ነው ይሄ ማለት ግን ቦርዱን ኣንደ ሃገር ያሉ ችግሮች አያሳስቡትም ማለት አይደለም የምርጫ አስፈጻሚዎችን በየቦታው ከማሰማራት ጀምሮ ቦርዱ በየክልሎቹ ከሚያከናውናቸው ተግባራት ጋር በተያያዘ የጸጥታ ጉዳዩ ይመለከተዋል በዚህ ጉዳይ ላይ ግን ቦርዱ ከሚመለከታቸው የጸጥታ አካላት ጋር በመወያየት የሚያጋጥሙትን ችግሮች ለመፍታት ይሞክራል ።
የአገር አቀፍና የክልል ፓርቲዎች ማሟላት ያሉባቸው ግዴታዎች መመርያ ምርጫ ቦርድ ለመፍታት አረና በምርጫው እንዳይወዳደር ለማድረግ ህወሃት እየሰራ ነው። አረና ትግራይ ለሉአላዊነትና ዲሞክራሲ በምርጫው እንዳይወዳደር ለማድረግ ህወሃት እየሰራ ነው ሲሉ ሊቀመንበሩ አቶ አብርሃ ደስታ ገለጹ። የክልሉ ምክትል ፕሬዝዳንት በግልጽ ተቃዋሚ አንፈልግም ብለው አውጀዋል የሚሉት አቶ አብርሃ ይሄ ማለት አረና በትግራይ ክልል መወዳደር አይችልም ማለት ነው ሲሉ ገልጸዋል። ህወሃት ፓርቲያቸውን አሸባሪ፣ህገ መንግስቱን ለመናድ የተነሳ በሚል መፈረጁንም ተከትሎ በፓርቲያቸው ላይ እየተደረገ ያለው ማስፈራራትና ዛቻ መቀጠሉን ይናገራሉ። በተደጋጋሚም በአባላቶቻቸውና ደጋፊዎቻቸው ላይ የሚደረገው እስርና ድብደባም የዚሁ አካል ነው ይላሉ አቶ አብርሃ ደስታ። ለአንድ ወር ታስረውና ሲደበድቡ ቆይተው የተለቀቁት 13 እስረኞች የዚህ ማሳያ ሲሆኑ::
አዲስ፣ የሚመጡ ችግሮች ላይ እንደ የቅድመ ማስጠንቀቂያ መስጫ ስርዓት ማገልገል እና ለትምህርት ቤት አመራሮች፣ የትምህርት ባለድርሻ አካላት፣ እና የተመረጡ/የተሾሙ ባለስልጣኖች ማገዝ።
ተደራሽነትን ማረጋገጥ፦ የእኛ ቢሮ ምንም ዓይነት ዘር፣ መደብ፣ ገቢ፣ የአካለስንኩልነት ሁኔታ ወይም የመኖሪያ ዋርድ ላይ ለሚገኙ ለሁሉም ተማሪዎች ፍትሃዊ መዳረሻ ለማረጋገጥ ይጥራል።
ችግሮችን መፍታት፦ ለተማሪዎች እና ቤተሰቦች ቀጥተኛ መፍትሔ በመስጠት ለእኛ የቀረቡልንን ችግሮች እንፈታለን። እንደዚሁም ከአካባቢ፣ ግዛት፣ እና ማህበራዊ የትምህርት አመራሮች ጋር ያለንን ተሳትፎ በመጠቀም በስርዓት ደረጃ እነዚህን ተመሳሳይ ችግሮች እንፈታለን።
የተማሪ እና የቤተሰብ ድምጾችን ማሰማት፦ የእኛ ቢሮ ቤተሰቦች ተማሪዎቻቸው እና በትምህርት ቤት ደረጃ እየገጠሟቸው ያሉትን ችግሮች በቀጥታ እንዲፈቱ ድምፃቸው እንዲሰማ መድረኩን ያዘጋጃል።
በብዙ አጋጣሚዎች ላይ እንደዚህ ዓይነት ችግሮች፣ በተለይ የዘር ቀለማቸው ጥቁር የሆኑ እና አካለስንኩልነቶች ያሉባቸው ተማሪዎች፣ እንዲወድቁ የሚያደርጉ የስርዓት መዛባቶች ናቸው።
እኛ ተሞክሮ ማምረቻ ከአሥር ዓመት በላይ ያላቸው እና ከፍተኛ ጥራት, ምርቶች እና ጥሩ የማምረቻ ዘዴዎች መካከል ሰፊ ክልል ጋር በቤት ውስጥ እና በውጭ አገር ደንበኞች ከ ጥሩ ስም አተረፈ. ሁሉም ይዘቶች SGS / BV ፈተና አልፈዋል. እነዚህ ምርቶች እንደ አሜሪካ, ካናዳ, ጃፓን, እንግሊዝ, ፖላንድ, ስዊድን እና እንዲሁ H & M, ሆሊዉድ, ሚሼል, inluding on.Our የደንበኛ ኤምብሪ ቅጽ ወዘተ እንደ በላይ ሠላሳ አገሮች መላክ
ወደላይ ከጀመሩት አስገባ ግፋ, Breathable Invisible Bra, የሲሊከን የጡት ማሻሻያ , ራስን ተጠባቂ Backless Strapless ከጀመሩት, ናይለን Strapless Backless ከጀመሩት , ግፋ-አፕ የሲሊከን ከጀመሩት ,
ታታርኛ በተለይ በታታሪስታን ሬፑብሊክ (የሩስያ ክፍላገር) በታታሮች ብሔር በ6.5 ሚሊዮን ሰዎች ያህል የሚነገር ቋንቋ ነው። ከቱርኪክ ቋንቋዎች ቤተሠብ አንድ ነው።
በሎጎግራፊክ ጽሕፈቶች እያንዳንዱ ምልክት ወይም ሎጎግራም ለአንድ ቃል ይቆማል። የግብጽ ሃይሮግሊፎች መጀመርያ ከሎጎግራም (ስዕሎች) ብቻ ተሠራ። ዕጅግ በጥንት ቅድመ-ታሪክ ዘመን ግን የተናባቢ ምልክቶች እና የክፍለ-ቃል ምልክቶች ተጨመሩለት።
በሌሎቹ ጥንታዊ ሎጎግራም ጽሕፈቶች ደግሞ እያንዳንዱ ምልክት ለቃል ወይም ለክፍለ-ቃል ሆኖ ይጻፍ ነበር። ከነዚህም የትንሹ እስያ ሃይሮግሊፍ፣ ኩነይፎርም ጽሕፈት፣ የማያ ሃይሮግሊፍ አሉ።
ኣሁን የቻይና ጽሕፈት እንዲሁም ከሎጎግራም ይሠራል። የቻይና ጽሕፈት ከቻይንኛ ጭምር ለሌሎች ልሳናት እንደ ቬትናምንኛ፣ ኮሪይኛ ቀድሞ ይጠቀም ነበር። ዛሬም የቻይና ምልክቶች በጃፓንኛ ጽሕፈት ደግሞ ይገኛሉ። በቻይና ዙሪያ ሌሎች ተመሳሳይ ጽሕፈቶች ዪ ጽሕፈት፣ ታንጉት ጽሕፈት፤ የናቂ ጽሕፈት ይገኛሉ።
በ'ጥሬ ሲላቢክ' ጽሕፈቶች፣ እነኚህ ምልክቶች ለአንድ ድምጽ አይመሳሰሉም። ስለዚህ «ቴ... ታ... ቶ...» የሚሉ ፊደላት ከቶ አይመሳሰሉም፣ ለምሳሌ በጃፓንኛ በሚጠቅመው «ካታካና» በሚባል ጽሕፈት፤ እነዚህ ድምጾች テ , タ, ト ይጻፋሉ። ጃፓንኛ ደግሞ ሌላ «ሂራጋና» በተባለ ሲላቢክ ጽሕፈት ሊጻፍ ይችላል።
በቋንቋ ጥናት በቅርቡ አቡጊዳ የሚለው ቃል ከኢትዮጵያ ልሳናት ተወስዶ ሌላ ትርጉም ተሰጥቶታል። በዚህ መደብ እያንዳንዱ ክፍለ-ቃል ለተመሳሳይ ድምጽ ተመሳሳይ ቅርጽ ኖሮት ይመሳሰላሉ። እያንዳንዱ ፊደል ከአንድ መሠረት ቅርጽ ጀምሮ በየአናባቢው ይለወጣል ማለት ነው። ስለዚህ ቴ... ቱ... ታ... (እንደ ግዕዝ ጽሕፈት) ሲመሳሰሉ ይታያሉ።
በአብጃዶች እያንዳንዱ ምልክት ለአንድ ተናባቢ ይጠቅማል። አብጃዶች ከሁሉ አስቀድሞ የተለመደው የአልፋቤት አይነት ነበር። በመጀመርያ አብጃዶች አናባቢዎቹ አልተጻፉም ነበር። በዛሬው አብጃዶች ግን (የዕብራይስጥ አልፋቤት፣ የአረብኛ አልፋቤት ወዘተ...) አናባቢዎቹ በልዩ ልዩ ተጨማሪ ምልክታት ሊታዩ ይቻላል።
በሙሉ ፊደላት (ባለ-አናባቢ አልፋቤቶች) እያንዳንዱ ምልክት ለተናባቢ ወይም ለአናባቢ ይጠቅማል። ስሙ ከግሪክ አልፋቤት መጀመርያ 2 ፊደላት አልፋ እና ቤታ መጣ። የላቲን አልፋቤት ደግሞ ሙሉ ፊደል ነው። ከሌሎቹም ዛሬ፦
የቦፖሞፎ አልፋቤት በታይዋን ለቻይንኛ ሲጠቀም በከፊል ሲላቢክ ነው። በድሮ በእስፓንያ የነበሩ ጽሕፈቶች (የተርቴሶስ አልፋቤት ወዘተ.) ሙሉ ፊደሎች ሳይሆኑ በከፊል ሲላቢክ ነበሩ።
የሐምሌ ቅዱስ ሚካኤል ታቦት ግንቦት 2 ቀን 2005 ዓ.ም. ሌሊት በሌቦች ተዘርፎ ሲወሰድ መንገድ ላይ የዘራፊውን “ካህን” አእምሮውን አስቶ፤ መንገዱን አስትቶ፤ በሰው ማሳ ውስጥ እንዳስገባውና ታቦቱም ወደ ሰማይ እየዘለለ ዘራፊውን እንዳቃጠለ የሀባቦ ጉዱሩ ወረዳ ቤተ ክህነት ሥራ አስኪያጅ ሊቀ ትጉኀን ብዙዓለም ግንባር ተናገሩ፡፡
“እንዲሁም ተጠርጣሪው ‘ወየው ለእኔ፤ ወየው ለእኔ’ እያለ ሲጮህ በአካባቢው አትክልት ሲጠብቁ ያደሩ ሰዎች እንደሰሙ እና ተጠርጣሪው እስር ቤት ከገባ በኋላም ‘እባቦች እየመጡብኝ ነው’ እያለ ለፖሊስ እንደሚያመለክት፤ ፖሊሶችም ወደ ታሰረበት ክፍል ሲገቡ ምንም እባብ እንዳላገኙ” ሊቀ ትጉኀን ብዙዓለም የቅዱስ ሚካኤልን ድንቅ ተአምር መስክረዋል፡፡
በመጽሐፍ ቅዱስ ታቦት ድንቅ የሆነ ገቢረ ተአምራትን እንደሚያደርግ የተጠቀሰ ነው፤ ያሉት ደግሞ በጉዱሩና በሀባቦ ጉዱሩ ወረዳዎች በሰባኬ ወንጌልነት የሚያገለግሉት ቆሞስ አባ ወልደ ገብርኤል አበበ ሲሆኑ፤ የሐምሌ ቅዱስ ሚካኤል ታቦትም ገቢረ ተአምሩን ሊሰርቅ በሞከረው “ካህን” ላይ አሳይቷል ብለዋል፡፡
የሐምሌ ቅዱስ ሚካኤል ቤተ ክርስቲያን አገልጋይ ቄስ ዋለ ዓለሙ ስለ ሐምሌ ቅዱስ ሚካኤል ቤተ ክርስቲያን የዘረፋ ሙከራ እንዳመለከቱት “በዕድሜ ዘመኔ እንዲህ ያለ ነገር ተመልክቼ አላውቅም፡፡ በዚህ ዓመት ብቻ የሐምሌ ቅዱስ ሚካኤል ቤተ ክርስቲያን ሁለት ጊዜ (ኅዳር 10 እና ግንቦት 2 ቀን 2005 ዓ.ም) ተዘርፏል፡፡ የግንቦት ሁለት ቀን ግን ለየት ያለ ነበር፡፡ በዕለቱ ታቦት፣ ሙዳየ ምጽዋት፣ መስቀልና መጽሐፍ ባልታወቁ “ካህናት” ተዘርፈው ታቦቱ ከአንድ ኪሎ ሜትር ርቀት በላይ ተወሰዶ በአንድ ሕፃን ልጅና በሦስት ሴቶች ተገኝቷል” በማለት አስረድተዋል፡፡
የተዘረፈውን ታቦት የእርሻ ማሳ ውስጥ ተቀምጦ ከተመለከቱት ልጆች መካከል ብዙነሽ ዓለማየሁ ስለሁኔታው ስትናገር “አራት ሆነን በአህያዎቻችን ዕቃ ጭነን ወደ ገበያ ስንሄድ ከሐምሌ ቅዱስ ሚካኤል ቤተ ክርስቲያን አካባቢ ካሉ የእርሻ ማሳ ደረስን፡፡ በዚህን ጊዜ አብሮን የነበረው ሕፃን የቤተ ክርስቲያን መጽሐፍ የሚመስል ነገር አየና ለእኛም አሳየን፡፡ እኛም ወንጌል መስሎን ለመሳለም አንሥተን ለመሳለም ስንሞከር አቃተን፤ አንቀጠቀጠን፡፡ ፈርተን አህዮችን ነድተን ልንሄድ ስንል አህዮች ቀድመው ስለወደቁ መነሣት አልቻሉም፡፡ አህዩችን ለማስነሣት ብንሞክርም አልተቻለም፡፡ በመጨረሻ ነገሩ ተአምር መሆኑን ስለተረዳን ለዲያቆናት ስልክ ደወልን” በማለት ምስክርነቷን ሰጥታለች፡፡
ወንጌል መስሏት ለመሣለም የፈለገችው እንሰኔ ዓለማየሁ ስለተመለከተችው ተአምር ስትገልጽ “ጠጋ ብዬ ላነሣው ስሞክር ቀኝ እጄን አሸማቀቀኝ፣ ለዲያቆን ታደለ ደወልን፤ እርሱ መጥቶ ታቦቱ ላይ ፎጣውን አልብሶ ካህናት ሊጠራ ሔደ፤ ከፎጣው ብርሃን ሲወጣ ስንመለከት፤ ታቦቱ የተቃጠለ መሰሎን አለቀስን፤ ታቦቱ ግን ምንም አልሆነም” ብላለች፡፡ አያይዛም ታቦቱን አስቀድሞ የተመለከተው ሕፃን ሌሊቱን ሙሉ ሲባንን ማደሩን አውስታለች፡፡
የሬፍ ቶኮ ታኔ ቀበሌ ገበሬ ማኅበር ሊቀ መንበር ኮንስታብል ደረጀ ጉቱ ስለሁኔታው ሲያስረዱ “የቤተ ክርስቲያኑን መሰበር የሰማነው ከጠዋቱ ሁለት ሰዓት ላይ ሲሆን፤ ታቦቱንም ሚግሮ ዳሞት አካባቢ ወድቆ፤ በአካባቢውም መዝሙረ ዳዊትና የተሰበሩ ሦስት ባንኮኒዎችን አገኘን፡፡ በመዝሙረ ዳዊቱ ላይ ባገኘነው ማስታወሻ መሠረት ተጠርጣሪውን ልንይዝ ችለናል” ብለዋል፡፡
“ታቦቱን ካለበት ቦታ ማን ያነሰዋል እያልን ስንመካከር ከመካከላችን የነበረ አንድ የሌላ እምነት ተከታይ ‘እኔ አነሣለሁ’ ብሎ ቀረበ፤ ነገር ግን ታቦቱን ሲቀርብ ፈራ፤ ‘ሰውነቴን አቃጠለኝ ራሴን አቃጠለኝ እንደ አንድ ነገር አደረገኝ’ ብሎ በመደንግጥ ሄደ” በማለት ኮንስታብል ደረጀ ተናግሯል፡፡
ታቦታቱን ለማክበር ከመጡት አባቶች መካከል ቆሞስ አባ ወልደ ገብርኤል ስለሁኔታው ሲናገሩ “ታቦቱን ዘራፊው አስቀምጦት የሄደበት ቦታ ዙሪያ ገባው ጭቃ ነበር፡፡ ይህ ጭቃ ታቦቱን ሳይነካ በታቦቱ ዙሪያ መሆኑ የሚያመለክተው ታቦቱ ሌባውን አስሮት ማቆየቱና ሌባው ታቦቱን በዙሪያው ሲዞር ማደሩን የሚያመለክት ነው” ሲሉ አስገንዝበዋል፡፡
ታቦቱ የተገኘው በእኛ የእርሻ ማሳ ላይ ነው፤ የሚሉት የፕሮቴስታንት እምነት ተከታይ የሆኑት ግለሰቦች በበኩላቸው “ታቦቱ እኛ ማሳ ጋር ሲደርስ አልሄድም ማለቱ እግዚአብሔር ስለወደደን ነው፡፡ ይህ ታቦቱ ያረፈበት መሬት የበረከት መሬት ነው” ሲሉ ታቦቱ የተገኘበትን ቦታ ከልለው ለቤተ ክርስቲያን መስጠታቸውን ተናግረዋል፡፡
ታቦተ ሚካኤል ድንቅ የሆነ ሥራውን በዐደባባይ ሠርቶ በሆታና በዝማሬ ግንቦት 3 ቀን 2005 ዓ.ም ወደ መንበረ ክብሩ መመለሱን ቄስ ጋሸነው እንዳላማው አስታውቀዋል፡፡
በተያያዘም ሊቀ ትጉኀን ቀሲስ ብዙዓለም በወረዳቸው ስለተፈጸሙ የአብያተ ክርስቲያናት ዘረፋ እንዳስታወቁት “ከሰኔ 2004 ዓ.ም እስከ ግንቦት 2005 ዓ.ም በወረዳው ካሉ ዐሥራ አንድ አብያተ ክርስቲያናት ውስጥ በፎቃ መድኀኔዓለም ቤተ ክርስቲያን፣ በእንባቦ ቅዱስ ተክለ ሃይማኖት ቤተ ክርስቲያን፣ ሎያ ቅድስት ማርያም ቤተ ክርስቲያን እና በሐምሌ ቅዱስ ሚካኤል ቤተ ክርስቲያን ላይ ሁለት ጊዜና ከዚያ በላይ ዘረፋና የዘረፋ ሙከራ ተካሂዶባቸዋል፡፡ እንዲሁም ብራና መጽሐፍት፤ መስቀሎች፤ መጋረጃዎችና መጎናጸፍያ እንዲሁም ሙዳየ ምጽዋቶች መወሰዳቸውን ተናግረዋል፡፡
የፎቃ መድኀኔዓለም ቤተ ክርስቲያን አስተዳዳሪ የሆኑት ቄስ ዘላለም ጌትነት በበኩላቸው በፎቃ መድኀኔዓለም ቤተ ክርስቲያን ላይ ከፍተኛ የሆነ የዘረፋ ሙከራ እየተደረገ በመሆኑ ለአገልግሎት መቸገራቸውን ተናግረዋል፡፡
የፎቃ መድኀኔዓለም ቤተ ክርስቲያን ዘበኛ አቶ አሰፋ ትእዛዙ ከዘራፊዎቹ ስለገጠማቸው ጥቃት ሲናገሩ “ዓምና በግንቦት ወር ላይ ከምሽቱ አምስት ሰዓት አካባቢ ሦስት ሌቦች መጥተው የቤተ ክርስቲያኑን በር ነኩ፡፡ በራፉ ላይ ያስቀመጥኩት ቆርቆሮ መሳይ ነገር ወደ መሬት በመውደቅ ድምፅ አሰማኝ፡፡ እኔም በፍጥነት በመነሣት ባትሪ ሳበራ ሌቦቹ ጨለማውን ተገን አድርገው ወደ እኔ መጡ፡፡ በገጀራ ሊመቱኝም ሞከሩ፤ ነገር ግን በእግዚአብሔር ጥበቃ በትራቸውን ዛፉ ከለከለው፡፡ በመጨረሻም እግሬን በአንካሴ ወጉኝ፡፡” ብለው ዘራፊዎቹ የተደራጁ መሆናቸውን ተናግረዋል፡፡
በተመሳሳይም በወረዳው ካሉ አብያተ ክርስቲያናት የዘረፋ ጥቃት ከደረሰባቸው አብያተ ክርስቲያናት መካከል አንዱ የእንባቦ ተክለሃይማኖት ቤተ ክርስቲያን አንዱ ነው ያሉት ደግሞ አቶ ዘላለም ኩምሳ ናቸው፡፡
አቶ ዘላለም የእንባቦ ተክለሃይማኖት ቤተ ክርስቲያን በንጉሥ ተክለ ሃይማኖት የታነጸና ረዥም ዕድሜ ያለው በመሆኑ ዘራፊዎችም ከፍተኛ ትኩረት ያደርጉበታል፡፡ ለዚህም ለሦስት ጊዜያት ያህል ሌቦች የዘረፋ ሙከራ እንዳካሄዱበትና የቤተ ክርስቲያኑን ቁልፍና ካዝና በመስበር መጋረጃዎች እንደተወሰዱ ተናግረዋል፡፡
በጥርጣሬ የተያዙ አካላትና መዝረፋቸውን ያመኑ ሰዎች አሉ የሚሉት ደግሞ የወረዳው የፖሊስ ናቸው፡፡ ቢሮው ማንኛውንም ችግሮች ለማስወገድ ቀን ከሌሊት እንደሚሠራና በየቀበሌው ፖሊስ በማስቀመጥ፣ ለሕዝቡ ስለ ሌብነት በማስተማር፣ ለጥበቃ አካላት ሥልጠና በመሥጠት እንደ ሀገር ይሠራል፡፡” ብለዋል፡፡
የሀባቦ ጉዱሩ ወረዳ ቤተ ክህነት የሚገኘው ከአዲስ አበባ በስተ ምዕራብ በቀድሞው ወለጋ ሀገረ ስብከት በአሁኑ ደግሞ ሆሮ ጉዱሩ ወለጋ ሀገረ ስብከት ተብሎ በሚጠራው ሥር ሲሆን በወረዳ ቤተ ክህነቱ ሥር አሥራ አንድ አብያተ ክርስቲያናት መኖራቸውን ለማወቅ ተችሏል፡፡
01:15 ኢንጂነር ቾል ቤል ሊጉ በተሳካ ሁኔታ እንዲጠናቀቅ አስተዋፅኦ ላበረከቱ አካላት ሽልማት እየሰጡ ይገኛሉ፡፡ የፌዴራል ፖሊስ ፣ አአ ፖሊስ ፣ ጠብታ አምቡላንስ ፣ የአአ ትራፊክ ፖሊስ ፣ የአበበ ቢቂላ ስታድየም አስተዳደር የምስክር ወረቀት ተሰጥቷል፡፡
12:48 በቅዱስ ጊዮርጊስ እና ሀዋሳ ከተማ መካከል የተካሄደው ጨዋታ ተገናቋል፡፡ የ2008 የኢትዮጵያ ፕሪሚየር ሊግ የመጨረሻ ፊሽካም ተነፍቷል፡፡ በአሁኑ ሰአት ሜዳው ላይ የዋንጫ ስነስርአት የሚካሄድበት ጊዜያዊ መድረክ እየተሰራ ይገኛል፡፡
የ2008 የውድድር ዘመን በቅዱስ ጊዮርጊስ ቻምፒዮንነት ከደቂቃዎች በፊት ፍፃሜውን አግኝቷል፡፡ የዋንጫ እና የኮከቦች ሽልማት ስነ-ስርአትም ከደቂቃዎች በኀላ የሚከናወን ይሆናል፡፡ ይህንን ስነስርአት ከአዲስ አበባ ስታድየም በቀጥታ የፅሁፍ ስርጭት ወደ እናንተ እናደርሳለን፡፡
“ጨዋታው ከባድ ነበር። ሜዳውም ትንሽ እርጥበት ይዞ ስለነበር ኳሱን ተቆጣጥሮ ለመጫወት ይከብድ ነበር። ግን የግብ ዕድሎችን ማግኘት ችለናል። ግብ ለማስቆጠር ከነበረው ጉጉት አንፃር አንዳንድ ተጫዋቾች ላይ የመረጋጋት ችግር ይታይ ነበር። በሁለተኛው አጋማሽ ይበልጥ ተጭነን መጫወት እና ቶሎ ቶሎ ወደግብ መድረስ ስለቻልን በርካታ የግብ አጋጣሚዎች እንድናገኝ አድርጎናል። በመጨረሻም 1-0 አሸንፈናል። በደረጃ ሰንጠረዡም ሁለተኛ ደረጃ ላይ መቀመጥ ችለናል። ጥሩ ተጫውተናል ብዬ አስባለሁ። በመከላከል ላይ የተመሰረተ አጨዋወት የሚከተል ቡድን ጋር ስለተጫወትን ነገሮች ቀላል አልነበሩም።”
“ተጫዋቾቼ ግብ ለማስቆጠር የሚችሉትን ሁሉ አድርገዋል። ማድረግ የሚገባውን ሳያደርግ ቀረ ብዬ ቅር የተሰኘሁበት ምንም ተጫዋች የለም። ግን እንዳልኩህ ተጫዋቾቹ አንዳንድ ጊዜ ግብ ለማስቆጠር በጣም ስለሚጥሩ ባላቸው ጉጉት ምክኒያት የግብ ዕድሎችን መጠቀም አልቻሉም ነበር።”
“ይህ የሆነው በጨዋታው በነበረው ውጥረት ምክንያት ነው። ሁሉም ግብ ለማስቆጠር ይፈልግ ነበር። ተጫዋቾቹ፣ አሠልጣኙ፣ ረዳት አሠልጣኞቹ፣ የቡድን መሪው እና ደጋፊዎቹ ሁሉ ወደሜዳ ገብተው ግብ ማስቆጠር ቢችሉ ይደሰቱ ነበር። በመጨረሻ ግብ ስናስቆጠር ግን ሁሉም ደስተኛ ነበር።”
“የዛሬው ጨዋታ በጣም ጥሩ ነበር። በተጫዋቾቼ በጣም ረክቻለው፤ ጥሩ እንቅስቃሴ ነው የነበረው። በመጀመሪያው 45 ደቂቃ ያገኘናቸውን የግብ አጋጣሚዎች ብንጠቀም ኖሮ አሸናፊ ሆነን የምንወጣበት ዕድል ነበረን። ቢሆንም በሁለተኛው 45 ደቂቃ በትኩረት ማጣት ምክኒያት ያጋጠማቸውን ዕድል ተጠቅመው ጎል አግብተውብናል። ይህም ሆኖ ግን በቡድኑ ደስተኛ ነኝ።”
“ቡድኔ ከጨዋታ ጨዋታ እየተሻሻለ እየመጣ ነው። ስለዚህ ወደ ጨዋታው ስንመጣ አሸንፈን ደረጃችንን እናሻሽላለን ብለን ነበር የመጣነው። ጊዮርጊስ ካለው ልምድ አንፃር እንጂ መሸነፍ የሚችል ቡድን ነው።”
“የጎል ማግባት አቅማችን ደካማ ነው፤ አሁንም እዚህ ላይ በጣም መስራት ይኖርብናል። የቅድመ ውድድር ዝግጅት ጊዜያችን አጭር ስለነበር የሚያስፈልጉንን ተጫዋቾች በቡድናችን ማካተት አልቻልንም ነበር። በውድድር ዘመን አጋማሽ የዝውውር ጊዜ ይህን እናስተካክላለን ብለን እናስባለን።”
“አዲሱ ስታዲየም ለወልዲያ ብቻ ሳይሆን በአጠቃላይ ለሀገሪቷ የሚጠቅም ትልቅ እና ዘመናዊ የሆነ ስታዲየም ነው። በዚህ ስታዲየም ላይ መጫወት መቻላችን ለቡድናችን ትልቅ አቅም ይፈጥራል። ጥሩ ሜዳ ካገኘ ኳስ መጫወት የሚችል ቡድን ስላለን የተሻለ ተጠቃሚ እንሆናለን ብለን እናስባለን።”
ወልድያ በየትኛውም መስፈርት የተሻለ ነበረ ማለት ይቻላል ግን ጊዮርጊሶች ልምዳቸውን ተጠቅመው ወሳኙን 3 ነጥብ ይዘው ወጥተዋል። በክልል ቡድኖች ያየሁት መሻሻል ግን ይበል የሚያስብል ነው፡ በዚህ ከቀጠሉ በአጭር ጊዜ ውስጥ የበላይነቱን እንደሚወስዱ አመላካች ነው።
ኔልሰን ሳውንድ ስካን እንደገለፀው፤ በ2012 ዓ.ም የሙዚቃ አልበሞች፣ ነጠላ ዜማዎች፣ ክሊፖች እና ዲጂታል ዘፈኖች ጠቅላላ ሽያጭ ከ850 ሚሊዮን ዶላር በላይ ነበር፡፡ በዓመቱ በአልበማቸው ሽያጭ ስኬታማ ከሆኑት ድምፃውያን መካከል አዴሌ “21” በተባለ አልበሟ የመሪነት ደረጃውን ይዛለች - 3.7 ሚሊዮን ቅጂዎች በመሸጥ፡፡ ሊዮኔል ሪቼ “ታስኪጅ” የተባለ አልበሙን 912ሺ ቅጂዎች በመቸብቸብ ሁለተኛ ደረጃን የያዘ ሲሆን፤ ዋን ዲያሬክሽን “አፕ ኦል ናይት” የተባለ አልበማቸውን 818ሺ ቅጂዎች በመቸብቸብ ሶስተኛ ሆነዋል፡፡ በአዲሱ የፈረንጆች ዓመት በርካታ አዳዲስ አልበሞች እንደሚወጡ የገለፀው ቢልቦርድ መፅሄት፤ በጉጉት ከሚጠበቁት መካከልም የቢዮንሴ፤ የሌዲ ጋጋ፤ የቢበር፤ የኤምነም፤ የማርያ ኬሪ፤ የማይሊ ሳይረስ፤ የሊል ዋይኔ ዋና ዋናዎቹ እንደሚሆኑ ጠቁሟል፡፡
More in this category: « የጀምስ ቦንድን ፊልም የሰራው ኤምጂኤም ከኪሳራ እየወጣ ነው	“የእማዋዬ እንባ” ረዥም ልብወለድ ለንባብ በቃ “አነበብካት” እየተነበበ ነው »
አሁን የገዛኸው ሀ iPhone፣ አካውንት አላቸው gmail እና የኤሌክትሮኒክ ደብዳቤዎን በቀጥታ እና በ “አይፎን በ” ውስጥ ሆነው ማስተዳደር መቻል ይፈልጋሉ? መልሱ አዎ ከሆነ ግን እንዴት ማድረግ እንዳለብዎ ሀሳብ የላችሁም ፣ ለእርስዎ ለመስጠት ጥሩ ፣ በእርግጥ ፣ በጣም ጥሩ ዜና እንዳለኝ ማወቅ አለባችሁ-ደረጃ በደረጃ ማስረዳት እችላለሁ ፡፡ iphone ላይ gmail እንዴት ማቀናበር እንደሚቻል.
የታዋቂውን የኢሜል አገልግሎት ኦፊሴላዊ ትግበራ ለመጠቀም ይፈልጉ ፣ በሜል ያዋቅሩ (ኢሜሎችን ለማስተዳደር ነባሪው የ iOS መተግበሪያ) ወይም የተለያዩ መተግበሪያዎችን እንኳን ይጠቀሙ ፣ አይጨነቁ-ከዚህ በታች የተብራራውን ሁሉ ያገኛሉ እና እኔ እንደሆንኩ አረጋግጥልዎታለሁ ፡፡ በአጭር ጊዜ ውስጥ ግብዎ ላይ መድረስ ይችላል።
እንዴት ነው የምትለው? ከኢሜል በተጨማሪ የ Gmail ቀን መቁጠሪያዎች እና በእርስዎ iPhone ላይ እውቂያዎች እንዲኖሩ ይፈልጋሉ? ምንም ችግር የለም ፣ በትምህርቱ የመጨረሻ ክፍል ውስጥ ለዚህ መመሪያም ያገኛሉ ፡፡ ግን በቅደም ተከተል እንሂድ ፡፡
በመመልከት ይህንን ውይይት እንጀምር iphone ላይ gmail እንዴት ማቀናበር እንደሚቻል በመጠቀም ወደኦፊሴላዊ የ Gmail መተግበሪያ. በዚህ አጋጣሚ መጀመሪያ ማድረግ ያለብዎት መተግበሪያውን መጫን እና በቅርቡ እንደማሳይዎት ማዋቀር ነው ፡፡
ስለዚህ አዶውን ለመንካት ያቅርቡየመተግበሪያ መደብር ከመሣሪያዎ የመነሻ ማያ ገጽ ወይም የመተግበሪያ ቤተ-መጽሐፍት ጋር ተያይዞ ቁልፉን ይጫኑ ፍለጋ (ከታች በስተቀኝ) ፣ ፍለጋ "ጂሜል" በ የፍለጋ መስክ ከላይ የሚገኝ እና ትክክለኛውን ውጤት ይምረጡ ፡፡ ጽሑፉን በቀጥታ የሚያነቡት የጂሜል መተግበሪያን ለመጫን ካሰቡት ከ iPhone ላይ ከሆነ በቀጥታ በዚህ አገናኝ ላይ ጠቅ በማድረግ የአሰራር ሂደቱን ማፋጠን ይችላሉ ፡፡
አንዴ ለጂሜል መተግበሪያ የመተግበሪያ መደብር ማያ ገጽ ከታየ በኋላ ቁልፉን መታ ያድርጉ ያግኙ / ይጫኑ እና ክዋኔውን ያረጋግጡ የፊት መለያ, መታወቂያ የ የይለፍ ቃል የአፕል መታወቂያ። ከዚያ የመተግበሪያውን ማውረድ እና የመጫን ሂደት እስኪጀምር እና እስኪጠናቀቅ ይጠብቁ። ከዚያ ቁልፉን ይንኩ ክፈት። በመሣሪያዎ ላይ የተጫነውን አዲስ መተግበሪያ ወዲያውኑ ለመድረስ ከ "Get" ይልቅ ታየ።
አሁን ቁልፉን በመጫን በማያ ገጹ ላይ የሚታየውን ቀላል ጠንቋይ ይከተሉ መግቢያ እና የራስዎን መጻፍ የ Gmail ኢሜይል አድራሻ እና የይለፍ ቃል በተጓዳኝ መስኮች ውስጥ ከእሱ ጋር የተጎዳኘ ፣ ከዚያ በኤስኤምኤስ የተቀበለውን ወይም ንቁ ባለ ሁለት-ደረጃ ማረጋገጫ ቢኖር በመተግበሪያው የመነጨውን የደህንነት ኮድ ያስገቡ።
እባክዎ ልብ ይበሉ ሌላ የጉግል መተግበሪያ በእርስዎ iPhone ላይ ቀድሞውኑ ወደ የእርስዎ Gmail መለያ የገቡበት ከሆነ መግባት አያስፈልግዎትም ይሆናል ፡፡ በዚህ አጋጣሚ እርስዎ በሌላኛው መተግበሪያ ውስጥ የሚጠቀሙት በእውነቱ የእርስዎ መለያ መሆኑን እንዲያረጋግጡ ብቻ ይጠየቃሉ እንዲሁም ከኦፊሴላዊው የ Gmail መተግበሪያ ጋር ሊጠቀሙበት እንዳሰቡ ብቻ ነው ፡፡
ኦፊሴላዊውን መተግበሪያ በመጠቀም ጂሜይልን በ iPhone ላይ ካቀናበሩ በኋላ አሁን በመነሻ ማያ ገጹ ላይ የሚገኘውን የ Gmail አዶን በመጫን የጉግል ኢሜል ሳጥንዎን መድረስ ይችላሉ ፡፡
አንዴ መተግበሪያውን ከከፈቱ በነባሪነት ክፍሉን ያሳየዎታል ገቢ ኢሜይል ከጂሜል ሌሎች የገቢ መልዕክት ሳጥንዎን ክፍሎች መድረስ ከፈለጉ ቁልፉን ይጫኑ (≡) በላይኛው ግራ በኩል ያለው። አዲስ መልእክት ለማንበብ በቀላሉ በእሱ ላይ ይጫኑ እና አዲስ ኢሜል ለመፃፍ ቁልፉን ይንኩ ይፃፉ በታች በቀኝ በኩል ይገኛል።
የእርስዎ አይፎን ወደ iOS 14 ወይም ከዚያ በኋላ ከተዘመነ የጂሜል መተግበሪያን እንደ ነባሪው ደንበኛ አድርገው መወሰን ይችላሉ ፡፡ ይህንን ለማድረግ መተግበሪያውን ይክፈቱ ቅንጅቶች፣ የግራጫውን አዶ በመጫን ዘንጎች በመነሻ ማያ ገጹ ላይ የተቀመጠ ፣ መግቢያውን እስኪያዩ ድረስ ማያ ገጹን ወደ ታች ይሸብልሉ gmail እና ይጫኑት. ከዚያ ቃሉን ይንኩ ነባሪ የኢሜይል መተግበሪያ እና ይምረጡ gmail በተከፈተው አዲስ ማያ ገጽ ላይ ይህን ማድረጉ የጂሜል መተግበሪያን በ iPhone ላይ እንደ ነባሪ ደንበኛ ያደርገዋል ፡፡
ይፈልጋሉ Gmail ን በእርስዎ iPhone ላይ ያዋቅሩ በ iOS ላይ የተካተተውን “መደበኛ” ደንበኛን በመጠቀም ኢሜሎችን ለማንበብ እና ለመላክ ወይምየመልዕክት መተግበሪያ? ይህ እንዲሁ ሊከናወን ይችላል ፣ ግን አንድ አስፈላጊ እውነታ ልብ ይበሉ- ኢሜል ለጂሜል መለያዎች ራስ-ሰር ማሳወቂያዎችን እንዲቀበሉ አይፈቅድልዎትም. ይህ ማለት አዳዲስ መልዕክቶችን በሚቀበሉበት ጊዜ የእውነተኛ ጊዜ ማሳወቂያዎችን አይቀበሉም ማለት ነው (በመደበኛ የጊዜ ክፍተቶች ላይ በመመርኮዝ ቼክን ብቻ ማዘጋጀት ይችላሉ) ፡፡
ያ ማለት ፣ በሜል ውስጥ የጂሜል መለያ ለማቋቋም ፣ ይክፈቱ ቅንጅቶች IPhone ፣ ግራጫው አዶውን ከ ጋር በመጫን ዘንጎች በመነሻ ማያ ገጹ ላይ ያቅርቡ። ከዚያ ለእርስዎ የታየውን ማያ ገጽ ወደ ታች ያሸብልሉ ፣ ንጥሉን ይጫኑ ደብዳቤቃላቱን ይንኩ መለያ (ማንነትዎን በ በኩል እንዲያረጋግጡ ከተጠየቁ የፊት መለያ, መታወቂያ የ የይለፍ ቃል የ Apple ID ፣ ለማድረግ ተስማምተው) እና እቃውን ይምረጡ መለያ ያክሉ.
አሁን ድምጹን ይጫኑ google ከዚያ ቁልፉን ይጫኑ ጠብቅ እና የኢሜል አድራሻዎን በመስኩ ውስጥ ይፃፉ ኢሜል ወይም ስልክ ቁጥር ያስገቡ፤ ከዚያ ቁልፉን ይጫኑ አስተላልፍጻፉን የይለፍ ቃል ወደ የእርስዎ የ Gmail መለያ በመጥቀስ እና አንዴ እንደገና ቁልፉን መታ ያድርጉ አስተላልፍ. ባለ ሁለት ደረጃ ማረጋገጫ በ Google መለያዎ ውስጥ ከነቃ ፣ ከመግቢያው በታች ያለውን መስክ ይሙሉ ኮዱን ያስገቡ በኤስኤምኤስ የተቀበለውን ወይም በመተግበሪያው በኩል የተፈጠረውን የደህንነት ኮድ መጻፍ እና መመለስ ወደፊት.
አንዴ ይህ ከተጠናቀቀ የ Gmail የመልእክት ሳጥን ለማዋቀር አስፈላጊዎቹን መለኪያዎች በራስ-ሰር ለማግኘት በ iPhone ላይ ሂደቱን ይጀምራል ፡፡ ሁሉም ነገር ደህና ከሆነ ከጥቂት ደቂቃዎች በኋላ ከ iPhone ጋር ለማመሳሰል እንደሚፈልጉ እና ከእሱ ማስተዳደር እንደሚፈልጉ ከጂሜል መለያዎ ጋር የተዛመደ መረጃን በሚያመለክቱበት ማያ ገጽ ፊት እራስዎን ማግኘት አለብዎት ፡፡
ከዚያ አምጡ EN ወይም ጠፍቷል ከቃላቱ (ቃሉ) አጠገብ የተቀመጠው ምሰሶ ደብዳቤ (በንድፈ ሀሳብ ቀድሞውኑ በነባሪ መመረጥ አለበት) እና እቃውን መታ ያድርጉ አስቀምጥ። በላይኛው ቀኝ በኩል ይገኛል።
በዚህ ጊዜ ረክተናል ማለት ይችላሉ-Gmail ን በ iPhone ላይ ለማዋቀር የሚያስችለውን አሰራር በተሳካ ሁኔታ አጠናቀዋል ፡፡ ከአሁን በኋላ የ Gmail የመልዕክት ሳጥንዎን በቀጥታ ከ iPhone ለመድረስ ፣ ማድረግ ያለብዎት አዶውን መጫን ብቻ ነው ደብዳቤ በመነሻ ማያ ገጽ ላይ ያቅርቡ ፣ እቃውን ይንኩ gmail እና ቀጥል ግቤት, ረቂቆች, ተልኳል እና ሊያማክሩት ባሰቡት የኢሜል ሳጥንዎ ላይ ባለው ክፍል መሠረት ፡፡
የቀድሞው የግፊት ማሳወቂያዎች እጥረት በመኖሩ አዲስ የአዳዲስ ኢሜሎችን በራስ-ሰር ማውረድ እንዲያዋቅሩ እመክራለሁ ፡፡ ስለዚህ ቢያንስ በመደበኛ ክፍተቶች ማሳወቂያዎችን (እስካልሰናከሏቸው ድረስ) ያገኛሉ ፡፡
ለመቀጠል ወደ ክፍል ይሂዱ ደብዳቤ> ​​መለያ ማመልከቻው ቅንጅቶችጽሑፉን ይምረጡ አዲስ ውሂብ ያውርዱቃላቱን ይንኩ gmail፣ ወደ ሚታየው ማያ ገጽ ግርጌ ይሂዱ እና ደብዳቤውን ለማውረድ ይምረጡ በራስ-ሰር። (በዚህ አጋጣሚ አይፎን ሲሞላ እና ከ Wi-Fi አውታረመረብ ጋር ሲገናኝ ከበስተጀርባ አዲስ መረጃን ያወርዳል) ፣ በእጅ, በየሰዓቱ, በየ 30 ደቂቃው o በየ 15 ደቂቃው. እባክዎን ከፍ ያለ የፍተሻ ድግግሞሽ እንዲሁ ወደ ከፍተኛ የኃይል ፍጆታ እንደሚወስድ ልብ ይበሉ።
አሁን እንመልከታቸው Gmail ን በ IMAP መለኪያዎች በ iPhone ላይ እንዴት ማዋቀር እንደሚቻል፣ ከ ‹POP3› ፕሮቶኮል የበለጠ የታወቀ ፕሮቶኮል ፣ በተመሳሳይ ጊዜ በበርካታ መሳሪያዎች ላይ ለመስራት የተቀየሰ (በእውነቱ ፣ በሚጠቀሙባቸው ሁሉም መሳሪያዎች ላይ ገቢ እና ወጪ መልዕክቶችን ያመሳስላል ፣ በሌላ በኩል ደግሞ POP3 ጊዜው ያለፈበት እና ለመስራት የተቀየሰ ነው) በአንድ መሣሪያ ላይ በእውነቱ መልዕክቶችን ከጂሜይል አገልጋዮች ወደ ኮምፒዩተር ከወረዱ በኋላ መሰረዝን ይፈቅዳል) ፡፡
ጂሜልን ከ IMAP ፕሮቶኮል ጋር በማንኛውም የኢሜል አስተዳደር ትግበራ ለመጠቀም በመጀመሪያ በ Google የመልእክት ሳጥን ቅንብሮች ውስጥ እንደነቃ ማረጋገጥ አለብዎት ፡፡ ይህንን ለማድረግ ከአሳሹ በ Gmail ውስጥ ካለው የመልዕክት ሳጥንዎ ጋር ተገናኝቶ አዝራሩን በአዶው አዶ ይጫኑማርሽ ከላይ በቀኝ በኩል ይገኛል እና እቃውን ይምረጡ ሁሉንም ቅንብሮች ይመልከቱ በሚታየው ምናሌ ውስጥ
በሚከፍተው ገጽ ላይ ትሩን ይምረጡ በማስተላለፍ እና POP / IMAP፣ የቼክ ምልክቱን ከእቃው አጠገብ ያድርጉት IMAP ን አንቃ IMAP ን ለማንቃት እና አዝራሩን ጠቅ ያድርጉ ለውጦችን ያስቀምጡ ቅንብሮችዎን ለማስቀመጥ በማያ ገጹ ታችኛው ክፍል ላይ ይገኛል።
ይህ ከተጠናቀቀ በኋላ ኢሜልን ለማስተዳደር የመረጡትን የሶስተኛ ወገን መተግበሪያን ይጀምሩ ፣ ከመሣሪያዎ መነሻ ገጽ ማያ ገጽ ጋር ተያይዞ የሚገኘውን አዶውን ጠቅ በማድረግ ወደ ክፍሉ ይሂዱ ቅንጅቶች ተመሳሳይ ወይም በየትኛው በኩል መለያ፣ ለማከል ይምረጡ አዲስ መለያ ኢሜል ከዚያ ከዚህ በታች የሚያገ theቸውን መለኪያዎች በመከተል በማያ ገጹ ላይ የሚታዩትን መስኮች ይሙሉ ፡፡
ችግሮች ካሉ ወይም ተጨማሪ ዝርዝሮች ከፈለጉ የሶስተኛ ወገን ደንበኞችን በመጠቀም የኢሜል አገልግሎቱን ለማቋቋም በጂሜል ቡድን በቀጥታ የተሰጡትን ተገቢ መመሪያዎችን ይመልከቱ ፡፡
ማወቅ ይፈልጋሉ በ iPhone ላይ የ Gmail እውቂያዎችን እና የቀን መቁጠሪያን እንዴት እንደሚያቀናብሩ? ስለ ሜይል መተግበሪያ በምዕራፉ ላይ የጠቀስኩትን አሰራር ከተከተሉ ወደዚህ እስካልተንቀሳቀሱ ድረስ በእውነቱ አሁን ማድረግ ነበረበት ፡፡ ጠፍቷል ከእቃዎቹ ጋር በደብዳቤ የተቀመጡትን ምሰሶዎች እውቂያዎች mi የቀን መቁጠሪያ.
የአካል ጉዳተኛ ከሆኑዎት ወደ ምናሌው ይሂዱ ቅንብሮች> ደብዳቤ> ​​መለያዎች> ጂሜል እና ቀጥል EN ከእቃዎቹ ጋር በደብዳቤ የተቀመጡትን ምሰሶዎች እውቂያዎች mi የቀን መቁጠሪያ. የ Gmail እውቂያዎችን በ iPhone ላይ እንዴት ማመሳሰል እንደሚችሉ እና በ iPhone ላይ የጂሜል ቀን መቁጠሪያዎችን እንዴት እንደሚመሳሰሉ የበለጠ ለመረዳት ለእነዚህ ርዕሶች የሰጠኋቸውን መመሪያዎች ያንብቡ ፡፡
በአልጀሪያ የኢትዮጵያ ኤምባሲ በሁለት የንግድ ከተሞች የኢንቨስትመንት፣ ንግድና ቱሪዝም ማስተዋወቂያ ሥራዎች አካሄደ | Satenaw Ethiopian News/Breaking News
አዲስ አበባ፣ የካቲት 16፣ 2013 (ኤፍ ቢ ሲ) በአልጀሪያ የሚገኘው የኢትዮጵያ ኤምባሲ በአልጄሪያ በሚገኙ ኦራን እና ሙስታጋን በተባሉ የንግድ ከተሞች የንግድ ፣ የኢንቨስትመንት እና የቱሪዝም ማስተዋወቂያ ስራዎች አካሂዷል ፡፡
አምባሳደር ነቢያት ጌታቸው በኢትዮጵያና በአልጄሪያ መካከል ያለውን የንግድና ኢንቨስትመንት ትስስር ለማሳደግ በሚቻልበት ሁኔታ ላይ ከንግድና ኢንዱስትሪ ምክር ቤት ፕሬዝዳንቶች እና ከሌሎች የሁለቱ ከተሞች የስራ ኃላፊዎች ጋር ውጤታማ ውይይት አካሂደዋል ፡፡
በወቅቱም አምባሳደሩ የተለያዩ ኩባንያዎችን የመስክ ጉብኝት ያደረጉ ሲሆን ÷ጂ.አይ.ኤስ.ቢ ከተሰኘው በአልጄሪያ ግንባር ቀደም የኤሌክትሪክ ገመድ ማምረቻ ከሆነው ኩባንያ ባለቤቶችና ስራ አስፈፃሚዎች ጋር በመገናኘት ኢትዮጵያ በዘርፉ ስላለው የኢንቨስትመንት እድል ገለፃ አድርገዋል ፡፡
በተጨማሪም በአገሪቱ ትልቁ የግብርና ኢንዱስትሪ ቡድን ሜቲዲጂ ግሩፕ ሥራ አስፈፃሚዎች ጋር በመወያየት በአግሮ ቢዝነስ ዘርፍ ኢትዮጵያ ስላላት ትልቅ አቅም አስረድተዋል ፡፡
ከዚያም ባለፈ በአልጄሪያ የቱሪስት መዳረሻ ከተሞች አንዷ በሆነችው ኦራን ውስጥ የጉብኝት ኦፕሬተር ከሆኑት የሃያ ቱር ባለሥልጣናት ጋር በተደረገ ውይይት÷ኢትዮጵያን በቱሪስት መዳረሻ ዝርዝራቸው ውስጥ ለማካተት እና የኢትዮጵያን የቱሪስት መስህቦች ለማስተዋወቅ ስምምነት ላይ መድረሳቸውን ከውጭ ጉዳይ ሚኒስቴር ያገኘነው መረጃ ያመላክታል፡፡
የከተራና የጥምቀት በዓል በሁሉም የአማራ ክልለ አከባቢዎች ያለምንም ችግር በሰላም መከበሩ ተገለፀ። አማራ ሚዲያ ማዕከል/አሚማ ጥር 11 ቀን 2013 ዓ.ም አዲስ አበባ ሸ… – EthioExplorer.com
የከተራና የጥምቀት በዓል በሁሉም የአማራ ክልለ አከባቢዎች ያለምንም ችግር በሰላም መከበሩ ተገለፀ። አማራ ሚዲያ ማዕከል/አሚማ ጥር 11 ቀን 2013 ዓ.ም አዲስ አበባ ሸዋ የአማራ ብሔራዊ ክልላዊ መንግስት የመንግስት ኮሙዩኒኬሽን ጉዳዩች ጽ/ቤት ዋና ዳይሬክተር አቶ ግዛቸው ሙሉነህ እንደገለፁት በሁሉም የአማራ ክልል አከባቢዎች ከተራና ጥምቀት በዓል ያለምንም ችግር በደማቅ ሁኔታ ከነሙሉ ኃይማኖታዊ ክዋኔው በሰላም፣በፍቅር፣በደስታ ተከብሮ መጠናቀቁን ገልፀዋል። ከማይዳሰሱ ቅርሶች አንዱ የሆነው የጥምቀት ኃይማኖታዊ በዓል በክርስትና እምነት ተከታዮች ዘንድ የሚከበር ታላቅ በዓል ሲሆን በዓሉ ሌሎች የእምነት ተከታዮች፣ የውጭ አገር ቱሪስቶች፣ አርቲስቶች፣ ታላላቅ የእምነት አባቶች፣ የክልሉ ከፍተኛ የስራ ኃላፊዎች እና ከተለያዩ ክልሎችና አጎራባች አገራት ለአብነትም ከኤርትራ የተጋበዙ የሉካን አባላት በተገኙበት በደማቅ ሁኔታ ተከብራ ሯል ብለዋል። ይህ በዓል ከኃይማኖታዊ በዓልነቱ በተጨማሪ ወንድማማችነትን፣ ፍቅርን፣ አንድነትን፣ የጋራ ትስስርንና የጋራ ብልፅግናን ልንፈጥርበት በምንችልበት መንገድ በኃይማኖት አባቶችና በመንግስት የስራ ኃላፊዎች መልዕክቶችን በማስተላለፍ የተከበረ ነበር። በተለይም በጎንደር ፣ በምንጃርና በዋና ዋና የክልላችን ከተሞች እጅግ ብዙ ምዕመናንና የበዓሉ ታዳሚዎች በተገኙበት በተሳካ ሁኔታ ተከውኗል ሲሉም የኮሚኒኬሽን ዋና ዳይሬክተሩ ገልፀዋል ። በዓሉ በሰላም በመጠናቀቁም እንኳን ደስ ያላችሁ እያልን ይህ በዓል በሰላም እንዲጠናቀቅ ከፍተኛ አስተዋፅዖ የነበራችሁ የፀጥታ አካላት፣ የክልላችን ወጣቶች፣ የኃይማኖት አባቶች፣ ሴቶች፣ ባለሀብቶቻችንና መላውን የክልላችን ህዝቦች ላደረጋችሁት መልካም ትብብርና ላሳያችሁት ጨዋነት የክልሉ መንግስት ከፍተኛ አድናቆትና ምስጋና ያቀርብላችኋልም ብለዋል። መላው የክልላችን ህዝቦች በዓሉ በሰላምና በተሳካ መንገድ እንዲጠናቀቅ ያሳያችሁት ትህናትና ፣ ጨዋነት፣ መልካምነት ፣ ቁርጠኝነትና አንድነት በሌሎች የክልላችን የሰላም፣ የልማትና የአብሮነት ስራዎቻች ላይ ሁሉ በመድገም የበኩላችሁን ሚና እንድትወጡ ጥሪውን ያቀርብላችኃል ብለዋል አቶ ግዛቸው። መጭው ጊዜም በርካታ በዓላት የሚከበሩበት ወቅት በመሆኑ ትብብራችሁ፣ አስተዋይነታችሁና ጨዋነታችሁ እንዳይለዬንና አብሮነታችንም ተጠናቅሮ እንዲቀጥል ሲሉም አሳስበዋል።
Next Postትላንት ጥር 10/2013 ዓ/ም ምስራቅ ወለጋ ሀሮ ሊሙ ወረዳ አባ ሞኣ ጎጥ በኦነግና በጉሙዝ ጥምር ጦር የተገደሉት አማራዎች ስርዓተ ቀብር በጅምላ ዛሬ ተፈፀመ። አማራ ሚዲያ ማዕከል/አሚማ…
“የዘንድሮው የጥምቀት በዓል ከሀገር ውስጥ ጎብኝዎች ከፍተኛ ገቢ ማግኘት እንደሚቻል ትምህርት የተወሰደበት ነው” የጎንደር ከተማ አስተዳደር | Satenaw Ethiopian News/Breaking NewsSatenaw Ethiopian News/Breaking News
ባሕር ዳር፡ ጥር 12/2013 ዓ.ም (አብመድ) በተባበሩት መንግሥታት የትምህርት፣የሳይንስና የባህል ተቋም (ዩኔስኮ) ከማይደሰሱ ቅርሶች መዝገብ መስፈር የቻለው የጥምቀት በዓል በድምቀት ተከብሯል፡፡
ከሃይማኖታዊ ፋይዳው በተጨማሪ በቱሪዝም ዘርፍ የገቢ ምንጭ ከሆነው የጥምቀት በዓል ገቢ ማግኘት እንዲቻልም የጎንደር ከተማ አስተዳደር ከአጋር አካላት ጋር ዝግጅት በማድረግ በዓሉ በሰላም እንዲጠናቀቅና ኢኮኖሚዊ ጥቅም እንዲያስገኝ ማድረግ ተችሏል፡፡
በከተማዋ በተለያዩ የሥራ ዘርፎች የተሰማሩ ነዋሪዎችም እንግዶችን ተቀብለው ከማስተናገድ ባለፈ በሚሰጡት አገልግሎት ከሌላው ጊዜ በበለጠ ገቢ ማግኘታቸውን ነው የተናገሩት፡፡
ሌላው አስተያቱን የሰጠው ወጣት ቶማስ ሙሉየ ለጎብኝወች ፈረስ በማስጋለብና ታሪካዊ ቦታዎችን በማስጎብኘት የሚተዳደር ሲሆን የጥምቀት በዓልን ለማክበር ወደ ጎንደር ለመጡ የሀገር ውስጥ ጎብኝዎች በሥራው አገልግሎት በመስጠት ከፍተኛ ገቢ ማግኘት እንደቻለ ተናግሯል፡፡
በጎንደር ከተማ አስተዳደር የባህል ቱሪዝምና ስፓርት መምሪያ የባህል እሴቶች እና ኢንዱሰትሪ ልማት ቡድን መሪ ልዕልና ገብረመስቀል ለዘንድሮው የጥምቀት በዓል በጎንደር የነበረው ዝግጅትና በስኬት መጠናቅ አስመልክቶ በሰጡት ማብራሪያ የጥምቀት በዓል የቱሪዝም ዘርፍ ለማነቃቃት አግዟል ነው ያሉት፡፡
በዓለም አቀፍ ደረጃ የተከሰተው የኮሮና ቫይረስ ወረርሽኝ የውጭ ሀገር ጎብኝዎችን ቁጥር የቀነሰ ቢሆንም በርካታ የሀገር ውስጥ ጎብኝዎች ወደ ጎንደር በመምጣት በዓሉን መታደማቸው ከሀገር ውስጥ ጎብኝዎች የተሻለ ገቢ ማግኘት እንደሚቻል ትምህርት የተወሰደበት መሆኑን ተናግረዋል፡፡
መቼም በፌስቡክ ላይ ብዙ አይነት ነገሮችን ከሰሞኑ እንመልከታለን። በዚህ የኢትዮጵያ የለውጥ ጉዞ ቀልቤን ከሳበው ትልቅ ነገር የካሱ ገረመው ፎቶ ነበር። ይህ ብላቴኔ በኮንሶ የሚኖር ታዳጊ ሲሆን በሰፈሩ ከኮንሶ ያቤሎ የመንገድ ስራ ላይ ኤክስካቫተር፤ ግሬደር እና ገልባጭ መኪኖችን በመንገድ ስራ ሲመላለሱ ተመልከተ። በዓይምሮው እሱ ምን መስራት እንድሚችል በመረዳት ኤክስካቫተር በካርቶኒ እና በመርፌ ስሪንጅ በመገጣጠም የራሱ "ካሱ" የተባለ ኤክስካቫተር ለመስራት በቅቷል። ምስሉም ቪዲዩውም እንሆ
የሳይንስና ቴክኖሎጂ ሚኒስቴር ሚኒስትር ጌታሁን መኩሪያ (ዶ/ር ኢንጂ.) የታዳጊው የፈጠራ ውጤት ለሀገር የሚጠቅም ነው በማለት አፈላልገው አዲስ አበባ ድረስ አስመጥተው በመ/ቤታቸው የሚገኘውን የፈጠራ ላብራቶሪ እንዲመለክት አድርገውታል። ​ይህን የካሱን መልካም ጅምር ለማበረታት ሚ/ር መ/ቤቱ እያደረገ ያለው መልካም ተግባር ደግ የሚያሰኝ ነው።
አንዳንድ የመፅሐፍ ቅዱስ አዋቂዎች ይህ ዝማሬ እስራኤላውያን ከምርኮ በተመለሱ ጊዜ የተዘመረ እንደሆነ ይናገራሉ። በሌላ በኩል ደግሞ ይህ ዝማሬ ንጉስ ዳዊት ልጁ አቤሴሎም በትረ ስልጣኑን በጉልበት ለመውሰድ በሞከረበት ጊዜ ሸሽቶ ከነበረበት ስፍራ ወደ ኢየሩሳሌም ሲመለስ የተዘመረ መዝሙር እንደ ሆነም የሚፅፉ አሉ። እናም የግጥሙ ፀሃፊ የደስታውን ሁኔታ በቁጥር አንድ ላይ "ህልም እንጂ እውን አልመሰለንም" ብሎ ይገልፀዋል። ይህም የእርስ በእርስ ዕልቂት፣ የጦርነት እና የምርኮ ስብራት ቶሎ የማይጠገን መሆኑን የሚጠቁም ነው።
በአሁኑ ጊዜ በኢትዮጵያ እየሆነ ያለውን መንፈሳዊ፤ፖለቲካዊ እና ፈረጀ ብዙ ተሃድሶ ህልም እንጂ እውን አይመስልም ያስብላል። የአሜሪካው ድምፅ ጋዘጠኛ ሰለሞን የዞን ዘጠኝ ጦማሪ አባል እና የሰብአዊ መብት አክቲቪስት የሆነችውን ሶልያናን በአንድ ዲስያፖራ ስብሰባ ላይ (10ኛ ደቂቃ ላይ ማየት ይችላሉ) በኢትዮጵያ በአሁኑ ሰዓት እየሆነ ያለውን ሁኔታ አስመልክቶ ጥያቄ ሲጠይቃት የመለሰችው መልስ “እያየን ያለነው ለውጥ ትንሽ ፈጣን ናቸው። ለመከታተልም ይከብዳል” የሚል ነበር። ሶልያና በብዙ የፍትህ ማጣት ችግር ያለፈች በመሆኗ አሁን እያየን ያለውን ሁኔታ የገለፀቸበት መንገድ ማጋነን አይሆንባትም። ምክንያቱም እንዳለችው እየሆነ ያለው ለውጥ እጅግ ፈጣን እና ለማመን ህልም የሚመስል ነው በመሆኑ ነው።
ኢትዮጵያ እና ኤርትራ ጦርነት ውስጥ ከገቡበት ጊዜ እንስቶ ሁለቱም ህዝቦች አልቅሰዋል፤ለስደት ተዳርገዋል፤ ብሎም በሺዎች ሞተዋል። እኔም የማስታውሳቸው የጎረቤት ቤተሰብ ተለያይተዋል። ባል ኤርትራዊ፣ ሚስት ደሞ ኢትዮጵያዊ ሰለሆነች በጦርነቱ ጊዜ ባል እና ሚስት ተለያይተው እንዲኖሩ ምክንያት ሆኗል፤ ልጆቻቸውም እንዲሁ።
ታዲያ በዚህ መራራ ታሪክ ውስጥ ብዙ ሲፀለይ ቆይቷል። እግዚአብሔርም ፀሎትን መልሷል። እንባም ታብሷል። አዲስ የሰላም ምዕራፍ ተከፍቷል። ይህ አዲስ መንፈስ በሁለቱም ሀገሮች ላይ እየነፈሰ ነው። ለዚህ ማሳያ በአስመራ ጠ/ሚ ዐብይ አህመድን ሊቀበል የወጣው ህዝብ ምስክር ነው።
የሚገባኝ ይህ ደስታ ዋጋ የተከፈለበት ደስታ መሆኑን ነው። ይህ በሀገር ላይ የፈሰሰው ደስታ ለብዙ ወጣቶች ስኬት መስፈንጠሪያ እንድሚሆን ምንም ጥርጥር የለኝም። በዚህ ደስታ ውስጥ ዐይኑ የተከፈተለት ብዙ ዕድሎችን ማየት ይችላል። ስለዕድሎቹ ሌላ ጊዜ እመለሳለሁ። በተፈጠረው የደስታ ድባብ ውስጥ አዲስ ነገሮች ለማየት የሚጠቅሙ ሶስት መርሆችን ልጥቀስና የዛሬውን ፅሁፌን ልጠቅልል።
ትክክለኛ ጥያቄዎችን ደጋግሞ ራስን መጠየቅ። ​ለምሳሌ፦ “በኢትዮጵያ የተፈጠረው የዕድል መስኮት ለእኔ ምን ያስተምረኛል? ከእኔስ ምን ይጠበቃል?” ብሎ መጠየቅ ያስፈልጋል። “እስከ አሁን ከኖርኩበት የኑሮ እና የአስተሳሰብ ዘይቤ ምን ለውጥ ማድረግ አለብኝ?” ብሎ መጠየቅም ተገቢ ነው። “ምን አይነት ሽርክና ከማን ጋር መጀመር፤መቀጠል ወይም ማቆም አለብኝ?” ብሎ መጠየቅ አይከፋም። “በደጃፌ ለሚታዩ ችግሮች ምን መፍትሔ ማፍለቅ እችላላሁ?” ብሎ ማሰብ የአመራር ብስለት ነው።
ለአዲስ የወይን ጠጅ አዲስ አቁማዳ ማዘጋጀት ​ እንደ ቀድሞው እያሰብን የምንለውጠው ምንም ነገር የለም። ይህም ሲባል ትምህርት መማር የሚገባው መማር፣ የሚኖርበትን ክልል እና ብሔሩን ብቻ እያሰበ ሲኖር የነበረ ግለሰብ ሀገርን በሰፊው ለማወቅ ጥረት ማድረግ ከዚያ አልፎ ደግሞ ሀገርን ብቻ እያሰበ ከኢትዮጵያ ውጪ ምንም ያለ የማይመስለው ደግሞ አፍሪካን ለማወቅ (ከጫጉላ ሽርሽር ባለፈ) በሌሎች የአፍሪካ ሀገሮች ጉብኝት ማድረግ። ይህ የዕድል መስኮት ትንሽ ለሚያስቡ የኃላ ኃላ ብዙም አይፈይድላቸውም። ተመልካች ብቻ ያደርጋቸዋል። የሚሰርቅም የነበረ እጁን ይሰብስብ። ንዴት፣ቁጣ፣ጥል እና ክርክር የሞላው በፍቅር ይሸነፍ፤ ስለፍቅርም ይቅር ይበል። በበቀል ውስጥ ያለ ልብ እና ዓይምሮ ዘመን ተሻጋሪ ራዕይ ማየት አይችልምና።
ጊዜው አሁን ነውና ወደ ተግባር መግባት። ንግግራችን የትላንት ብቻ አይሁን። የትላንትም፥ የዛሬንም፥ የነገንም በአንድ ላይ እንቃኝ። “ለነገ አትጨነቁ” የሚለው ቅዱስ ቃል “አታስቡ፣አታቅዱ” አለመሆኑን የተረዳ ወደፊትን ያልማል። ከእግዚአብሄር ሃሳብ ጋር ራሱን ይቃኛል። እግዚአብሔር ዘንበል ባለበት በአሁኑ ጊዜ እንደ ኑኃሚን ወደ ሃገር ቤት የመመለስ ጊዜው አሁን ነው።አያሌ ቀናት ሲፀልዩ ለቆዩ ብዙ ነህምያዎች ወደ ሃገራቸው በዓላማ የመመለሻ ጊዜያቸው አሁን ነው። ምን ትላላችሁ?​​
ምን አልባት የምለው ነገር ግር ያላችሁ እና የህይወት ጎዳና መራራ ናት የምትሉ በአጠቃላይ በቤታችሁ ሰላም ለናፈቃችሁ ከመርሆዎች ሁሉ በፊት ቀዳሚ የሆነውን የሰላም አለቃ ኢየሱስን ላስተዋውቃችሁ እወዳለሁ።
ኢየሱስ ለደቀመዛሙርቱ እንዲህ አለ፦ “ሰላምን እተውላችኃለሁ፣ ሰላሜን እሰጣችኃለሁ፤እኔ የምሰጣችሁ ዓለም እንደሚሰጣችሁ አይደለም፡፡ ልባችሁ አይጨነቅ አይፍራም፡፡” እንድንፈራ እንድንጨነቅ የሚያደርገን ከበቂ በላይ የሆነ ምክንያት ሊኖረን ይችላል፤ ነገር ግን እግዚአብሔር በፊታችን ካለው ችግር የሚበልጥ ሰላምን ይሰጠናል፡፡ እርሱ ከሁሉ በላይ የሆነ ፈጣሪ እግዚአብሔር(አምላክ) ነው፤ እርሱ ለዘላለም ይኖራል፤ ፍጥረተ አለምን ሁሉ የፈጠረ ከሁሉ ነገር ጀርባ ሆኖ የሚቆጣጠር እርሱ ነው፡፡
ይህን ሁሉ ኃያልነቱን ይዞ፣ እኛን እያንዳንዳችንን በጥልቀት ያውቀናል፤ በጣም ኢምንትና አናሳ የሆኑ ዝርዝር ጉዳዮቻችንን ሁሉ ያውቃል፡፡ በሕይወታችን በሚገጥመን ነገሮች ሁሉ በእርሱ ብንታመን፣ ራሳችንንም በእርሱ ላይ ብናሳርፍ፣ ምንም እንኳን ከፈተናና ከችግሮች ጋር ብንጋፈጥም ያለ አንዳች ጉዳት እርሱ ይዞ ያሳልፈናል፡፡ ኢየሱስ እንዲህ አለ፦ “በእኔ ሰላም እንዲኖራችሁ፣ ይህንን ነግሬአችኋለሁ፡፡ በዓለም ሳላችሁ መከራ አለባችሁ፤ ነገር ግን አይዞአችሁ፤ እኔ ዓለምን አሸንፌዋለሁ፡፡” እርሱ የሁሉ የመከራ ቁንጮ በሆነው ሞት ውስጥ አልፎ ሞትን ድል አድርጎ ተነስቷል፡፡ በእርሱ የምንታመን ከሆነ በሕይወታችን በሚገጥሙን አስቸጋሪ ሁኔታዎች ውስጥ እጃችንን ይዞ ይመራናል። ከሁሉም በላይ ደግሞ እርሱ ከሞት እንደተነሳ ሁሉ በመጨረሻው ቀን በእርሱ የምናምን እኛን ከሞት እንደሚያስነሳንና ወደ ዘላለም ሕይወትም እንደሚወስደን ቃል ገብቶልናል፡፡ ኢየሱስን የበለጠ ለማወቅ ይህን ድህረ ገፅ ይክፈቱ።
በአሁን ጊዜ በኢትዮጵያ ልዩ የለውጥ ሞገድ እያየን እንገኛለን። ጠ/ሚ ዶ/ር አብይ አህመድ ሚሊዮኖችን ያማለለ ንግግርን እና ዕቅዳቸውን ለህዝብ በማሰተዋወቅ ላይ ናቸው። ስልጣን ከያዙበት ቀን ጀምሮ እየተገበሩት ባለው ፈጣን የስራ ክንውን ከተማረኩት ሚሊየኖች ውስጥ አንዱ እኔ ነኝ። የዚህም ክንውኖች ቁንጮ የሆነው ሀገራዊ ዕርቅ እና የአንድነት ጥሪ ልዩ ስፍራ የተሰጠው ጉዳይ ሆኗል። ለዛሬ ግን የማካፍለው ሃሳብ ወጣቶችን በቡድን ሳይሆን በግል የማነቃቃት አስፈላጊነት ምክንያቶችን ስለማሳየት ይሆናል።
በዚህ የለውጥ ሂደት ውስጥ ልዩ ልዩ የወጣቶችን እንቅስቃሴ እየተመለከትኩኝ ነው። አዲስቷ ኢትዮጵያ እኔ ነኝ የሚለው በማህበራዊ ድህረ ገፅ ጠ/ሚ ዶ/ር አብይ አህመድ ጭምር የተሳተፉበት እንቅስቃሴ ልዩ ትኩርት ሰጥቼዋለው። ርዕሱ እጅግ የሚማርክ እና የጊዜው መልክት ነው ብዬ አምናለው። ይሁንና የሰማኋቸው ንግግሮች ሁሉ (ያልሰማኋቸው ደግሞ ንግግርች ደሞ ሊኖሩ ይችላሉ) በህብረ ቡድን መዋቅር ላይ የሚያተኩሩ ይመስላሉ። ይህ ማለት ወጣቶችን በአንድ ላይ በቡድን በቡድን የማየቱ ነገር ከፍ ያለ ስፍራ የተሰጠው ጉዳይ ሲሆን ይታያል።
ከዚህ ቀደም በኢትዮጵያ ቴሌቭዥን ዜና ላይ የተመረቁ ተማሪዎች ተደራጅተው የኮብል ስራ መስራት ጀመሩ የሚለውን ዜና ስሰማ በጣም ነው ማመን ያቃተኝ። ስራ መናቄ አይደለም። ማንም ሰው ራሱን ለመደገፍ የትኛውንም ስራ ትንሽ ወይም ትልቅ ሳይል መስራት አለበት። ነገር ግን ልቤን የከበደው “አራት አመት በዩንቨርስቲ የተማሩ ተማሪዎች ተድራጀተው” የሚለው አረፍተ ነገር ነው። ምክንያቱም እኔ ዜናውን የተረዳሁት ድህነቱ አስገድዷቸው አልያም ከመካከላቸው በተማሩበት ሙያ ሌላ ስራ እንዴት መስራት እንደሚችሉ ማየት አልቻሉም። ወይም ጥሩ በእድሜ የገፋ ጠቋሚ አልነበረም ብሎ ማሰብ ይቻላል። ሪፖርቱ በዛ መንገድ ቢቀርብ ኖሮ ጥሩ ትምህርት ይሆን ነበር። ነገር ግን የአራት ዓመት የከፈተኛ ትምህርት ግብ የኮብል መንገድ ስራ ላይ መደራጀት ከሆነ የትምህርት ተቋሙ ዓላማም ያጠያይቃል።
ከዛ ባሻገር ሁሉ ነገር አንድ ለአምስት ተደራጅ፤ ቤት እንድትሰራ ተደራጅ፤ገንዘብ እንድትበደር ተደራጅ፤ ዲያስፖራው ይደራጅ የሚለው ሃሳብ እጅ እጅ ብሎኛል። በመሆኑም ይህ አዲሲቷ ኢትዮጵያ እኔ ነኝ የሚለው ሃሳብ “እኛ” ከሚለው ሃሳብ የሚያወጣ እና እያንዳንዱ ሰው በተሰጠው የህይወት ዘመን “የእኔ” ድርሻዬ ምንድ ነው? የሚለውን ሃሳብ ኢንዲያስብ ፍንጭ ይሰጣል ብዬ አስባለው። ይህን "አዲሲቷ ኢትዮጵያ እኔ ነኝ" የሚለው ከአባባል እና ከጊዜያዊ ዕርቅ የዘለለ መሆን አለበት። ስሜታችን ተስፋ ስለሞላው የሚቀየረው ስሜታችን ብቻ ነው። ነገር ግን ያ የግል ተስፋ በተግባር መልካም ዓላማን በማስፈፀም ሲለወጥ አዲሲቷ ኢትዮጵያ እኔ ነኝ የሚለው ትርጉም ያገኛል።
ታሪክን ስንመለከት ቡድን እንደ ቡድን የማስፈፀም ቅልጣፌን እንጂ ችግር የመፍታት ግኝትን አያመነጭም። በቡድን የሚሰጥ የውሳኔ ሃሳብ አለ እንኳን ቢባል አንድ ግለሰብ ከቡድኑ ውስጥ ሃሳቡን መጀመሪያ ሊያፈልቅ ግድ ይላል። ለዚህ ብዙ ምሳሌ መስጥት ይቻላል ይህ ድህረ ገፅ ወደ መቶ የሚጠጉትን ግለሰቦች በሁሉም የህይወት ዘርፎች ዘርዝሮአቸዋል።
ባህላችንን ያየን እንደሆነ የተለየ ሃሳብ አንወድም ወይም አናበራታታም። አንድ ሰው በሃሳቡ ቢለይ ይገለላል። በንግግር ውስጥ ክርክር ሲሆን ወድያው ወደ ግጭት እናመራለን። ምክንያቱም ሃሳቡን ከግለሰቡ ለይተን ማየት አንችልም። ይህ የሆነው ብዙ ነገራችን የጋራ ኑሮ ነው በግል ብዙ ሃሳብ የለንም። ነገር ሁሉ በዕቁብ እና በዕድር መሳይ ቡድኖች እንዲያልፍ ይፈለጋል። ይህ ደግሞ ሃሳቦችን ወደ መደጋገም እንጂ አዲስ መፍትሄ አፍላቂዎች አላደረገንም።
አንዳንዴ ገጥሟችሁ አያቅም? ልዩ ሃሳብ ይዛችሁ የመንግስት ቢሮ ስትቀርቡ ይህ ጉዳይ አይታወቅም፤ ወይም አይመለከተንም​፤ ኮሚቴው ተነጋግሮ ምላሾች ሊሰጥ ይችላል የሚሉ ምላሽ በብዛት ይሰተዋላሉ። ምላሽም በድፍረት የሰጡ ግለሰቦች ይበጠለጠላሉ። ለምሳሌ አርከብ ዕቁባይ በአዲስ አበባ ከነቲባነቱ ብዙ ለውጥ ያመጣ መሪ ነበር። ነገር ግን እንደምሰማው ነበረ የተባለውን ቡድን ሸፈነ መሳይ ምክንያት ተሰጥቶት ከስራው ገለል ተደርጓል። ወይም እርሱ ይህን ያን ቡድን አይወክልም በሚል ተፈርጆም ሊሆን ይችላል የተነሳው። ይህም የሆነው መሪዎች በቦታቸው ቡድንን ወክለው እንጂ በግል አምነውበት ላይሆን ይችላል አመራር የሚሰጡት ማለት ነው። ነገር ግን መሪዎች በግላቸው አቅም የተሰጣቸው እና የሰለጠኑ ቢሆኑ ኖሮ አዳዲስ ነገሮችን ወደ መልካም አጋጣሚ በመቀየር ስጋቶችን መጋፈጥ የሚችሉ ይሆኑ ነበር።
ድር ቢያብር አንበሳ ያስር ይባል አይደል ተብዬ ልጠየቅ እችላለው። ነገር ግን ያ አባባል በኢትዮጵያኖች ሲመነጭ ዕድር ተኮር ችግሮችን ለምፈታት እንጂ ገብሬውን በበሬ ከማረስ አላሳረፈውም።
ጠበአጭሩ ራዕይ ወይም የችግር የመፍትሄ ሃሳብ በቡድን አይመነጭም። ድር ቢያብር አንበሳ ያስር ይባል አይደል ተብዬ ልጠየቅ እችላለው። ነገር ግን ያ አባባል በኢትዮጵያኖች ሲመነጭ ዕድር ተኮር ችግሮችትን ለምፈታት እንጂ ገበሬውን በበሬ ከማረስ አላሳረፈውም። አንድ ጊዜ በገጠር የሚኖር ገበሬ ቄስ አያቴን ጥያቄ ጠየቁት። እስካሁን በሞፈር ቀንበር ስታርስ ለምን ይህን ነገር በሌላ አልቀይረውም ብልህ አስበህ ታውቃልህ ስለው የአያቴ ምላሽ ፈጣን ነበር። ለምን ብዬ አለኝ ምክንያቱም ሁሉም ገበሬ በዚህ ነው የሚያርሰው ብሎ ጨረሰው። አያችሁ የሱ አመለካከት የተቃኘው ተጋግዞ እርሻን ማረስ፤ ማረም እናም ደግሞ የለውን ትንሽ ነገር መከፋፈል እንጂ ተለይቶ የስራ ጫናውን የሚያቀልለትን ሃሳብ የሚያመንጭበት ዕድል ባህሉ አልፈቀደለትም። የተማርን ነን የምንለውም ያው ነን። በግላችን ባለን ዓላማ ሳይሆን የቡድን ሃሳቦች ይጨፈልቁናል። ችግርን ተቀብለን እንድንኖር አካባቢያችን ያስተምረናል።
ጠ/ሚ ዶ/ር አብይን እንዲህ ፍንትው ብለው የወጡት የቡድን ሃሳብ ስለያዙ ሳይሆን የግላቸው ሃሳብ አጉልተው በማሳየታቸው ነው። የሁላችንንም ቀልብ ስበዋል። በመሆኑም ወጣቶች ምን በጋራ እንስራ ወይም ከማን ጋር ልስራ ብሎ ከመጠየቅ በፊት እኔ በግሌ ምን ላድርግ የሚለውን ጥያቄ ቢያስቀድሙ መልካም ነው። ይህ ጥያቄ ሲቀድም ወጣቶች በግላቸው አሰላለፋቸውን ማወቅ ይችላሉ። ከሌላውም ጋር እንዴት በሽርክና መስራት እንዳለባቸው ያውቃሉ። ይህን በሌላ ፁሁፍ እመለስበታለው።
እኔ የተመረኩት በሐዋሳ ዩንቨርሲ ኮሚፒተር ሳንይንስ ነው። አስራ ሁለተኛ ክፍል ላይ ሳለው ነበር ምን መማር እና መስራት እንዳለብኝ ያወቁት። ትዝ ይለኛል የሚያበላ ትምህርት ተማር፤ ዶ/ር እገሌ ይህን ያህል ብር ይከፈለዋል አንተም እንደሱ ተምረህ ብር ታገኛለህ ተብዬ በተደጋጋሚ ተነግሮኛል። ነገር ግን ያን መንገድ አልሄድኩም። ብሎም በሙያዬ ወደ ማስበው የመንፈሳዊ አገልግሎት ስራ ለመጀመር ከ ኢትዩጵያ ቴሌኮሚንኬሽን ስለቅ ዕብድ ያለኝ ሰው ጥቂት የሚባል አልነበረም። ታዲያ ያኔ የሰዎችን ጫና ብሰማ ኖሮ ይህን ማድረግ የምችል ይምሰላችሁ ነበር? በፍፁም ለተገለጠልኝ ሃሳብ ራሴን ሰጠሁ አንድ ባንድ ነገሮች እያደጉ እያደጉ አሁን በዓለም ዓቀፍ ደረጃ ብዙ ሃገሮችን የድጅታል ስትራቴጂ ስራዎችን አመራር እሰጣለው። በዚህ ሂደት ውስጥ የጥቂት ግለሰቦች የሞራል ድጋፍ እና ፀሎት ትልቅ ደጀን ሆኖልኛል።
አስተውላችሁ ከሆነ የኢትዮጵያ የመንግስትም ሆነ የግል ሚዲያዎች ተደራሹ ቡድን ነው እንጂ ግለሰብ ሲሆን ብዙ ጊዜ አይታይም። ሁሌም ይህ ቡድን እንዴት ይሳተፍ፤ ይምጣ፤ ይቁም ነው እንጅ ስለ እኔ፤ አንተ፤ አንቺ የሚል ንግግር አሁንም ባዕድ ነው። ይህን ለማነፃፀር አንድ የምዕራብ ሚዲያ እና የኛን ሚዲያ የፖለቲከኞች የፖሊሲ አገላለፅ ልብ ብላችሁ ተመልከቱ። ይህን የምለው ለማበላልጥ ሳይሆን ልዩነቱን በደንብ እንድታዩ ነው። ለምሳሌ በአሜሪካ አብዛኛው ህጎች ሲረቀቁ እንዴት አንድ ግለሰብን ይጠቅማሉ ወይም ይጎዳሉ በሚል ክርክር ይደርግባቸዋል። ያንንም ፖሊሲ ተጠሪ አንድ ግለሰብ ነው የሚሆነው። የአሜርካ ፕሬዘዳንቱ ጭምር አንዳንዴ የሚሰጡት ምሳሌ የአንድ ሰውን ታሪክ ውጤት የሚያሳዩ ናቸው። በመሆኑም ፖሊሲውን የሚሰማ ሁሉ እንዴት ያ አዲስ ፖሊሲ ተፅዕኖ እንደሚያሳድርበት ማወቅ ይችላል። በቅርቡ ደግሞ ጠ/ሚ ዶ/ር አብይ አህመድ የአርቲስት መሰረት መብራቴ ስም በመጥቀስ እንዴት የእርሷ ተሳትፎ በሁለተኛ ደረጃተማሪዎች ላይ መልካም ተፅዕኖ ሊያመጣ እንደሚችል ግሩም ምሳሌ አስቀምጠዋል።
ይህ ችግር ምናልባት አንድ ሰው ውስጥ ያለውን አቅም ያለማወቅ አልያም የባህላችን መጥፎ ተፅኖ ሊሆን ይችላል። ለምሳሌ መደመር የሚለው ሃሳብ የጠ/ሚ ዶ/ር አብይ አህመድ የተወደደ ሃሳብ ነው። እኔም አምንበታለሁ። ይህንንም ስል ስለ አንድነት እያሰብኩኝ እንደሆነ ይታሰብ። ነገር ግን መደመር ማለት የእኔ የግል እና ልዩ የሃሳብ መለያን ከሌላው ጋር መጨፍለቅ አይደለም። ይህ ማለት ቁጭ ብዬ የሚሆነውን መመልከት ማለት አይደለም። እንዲያውም እኔ በግሌ ምን ማድረግ እችላለው የሚለወን ጥያቄ በመጠየቅ ልዩ ልዩ የመፍትሄ ሃሳቦችን የማመንጨት ዕድል እንደተከፈተልኝ አያለው።
መደመር የሚለው ለቡድን እና ብሔር ተኮር የሆነ አስተሳሰብን ለማስታረቅ ይጠቅማል ብዩ አስባለው። ነገር ግን የግል ሃሳብን አመሳስሎ መደመር ችግር ያመጣል። ይጨፈልቃል። የግለሰቦች መብትም ሊጣስ ይችላል ብዬ እሰጋለው። ስለዚህ መደመር የሚለው ቃል መዳረሻነቱ የግለሰብ ተሳትፎን የሚያጎለብት እንጂ የሚጨፈልቅ እንዳይሆን ልብ ሊባል ይገባል። ጠ/ሚ ዶ/ር አብይ አህመድ ይህንን በፓርላማ መደመር ማለት መመሳሰል እንዳልሆን ማብራራታቸውን አስታውሳለው።
ብቅርቡ ወዳጆቼ እስቲ እንቀበጣጥር (brainstorming) እንዴት ሃገራችንን እንደምንጠቅም የሚል ግብዣ አቀረቡልኝ። ልቤ በጣም ደስ አለው። ቀጥዬም ጥያቄ አቀረብኩኝ ምንድ ነው ያሰባችሁት ነገር ወይም ራዕይ ወይም የታሰበ እቅጣጫ ብዬ ጠየኩኝ እናም መልሱ አይ አብረን እንድናፈልቀው ነው ተባልኩኝ። ይህ መተባባር ያለ ትኩረት አቅጣጫ የትም አያደርሰንም ነበር የኔ መልስ። እያንዳንዳችን ውስጥ ልዩ ተሰጦ እና አቅም አለ። ያንን ደግሞ ማወቅ፤ማሳደግ እና ሌሎች ሊከተሉት የሚቸሉት ሃስብ አድርጎ የማውጣት ሃላፊነት የዛው የግለሰቡ መሆን አለበት። መፅሐፍትን ማንበብ አጋዥ ጠቋሚ ግለሰቦችን ከጎን ማሰልፍ ለዚህ ዕገዛ ሊያደርግ ይችላል።
በመጨረሻም የግል ሃሳቦች ተቀባይነት እያገኙ ሰዎች በጋራ የግል ሃሳብን የማንሸራሸር ልምድ ሲያሳድጉ ዘረኝነቱም ይቀንሳል ብዬ ተስፋ አደርጋለው። ብዙ ሰው ስለ ብሔሩ ጭንቅ የሚለው የሚበላው የሚጠጣው በቡድን ሰለሆነ ነው ብዬ አስባለው። በቡድን ተራም ሆነ ቁም ነገር ሃሳቦች በዓይምሮ ይቀረፁና ግንፍል በሚለው ሲሜት አጀብ ተብሎ ስራ ሊሰራ ይሞከራል። ሳይሆን ደግሞ ሆ ተብሎ ለጥፋት ይወጣል። የግለሰብ ልዩ ልዩ ሃሳቦች ተጨፍልቀው ይደመሩና ብዙ የመፍትሔ ሃሳቦች ያለምንም ጥቅም ወደ አፈር ይወርዳሉ።
​አደገኛ እና ጎጂ የግል ሃሳብችም ይኖራሉ። እነዚህንም በተቻለ መጠን ሃሳቡን ከግለሰቡ በመለየት የመቋወም ባህላችንን ማሳደግም ሌላው ትኩረት የሚሻ ጉዳይ ነው። ሌላውን በሚቀጥለው ፅሁፍ ላቅርብ••.
ለረዥም ፁሁፍ እና የፊደል ግድፈት ይቅርታ እየጠየኩኝ እስቲ ምን ትላላችሁ የግላችሁ ሃሳብ በሐገር ላይ ምን ፋይዳ ሊኖረው ይችላል ብላችሁ ታስባላችሁ? እንደ ግለሰብ ይህን የምትግልፁብትስ መድረክ ልምዳቹ ምን ይመስላል። ከእያንዳንዳችሁ ለምስማት እናፍቃለው ​
በሎስ አንጀለስ የሚኖረው የቴክኖሎጂ ባለሞያ ዮሴፍ አዱኛ ኢትዮጵያውያኖች የዲጂታል ኢኮኖሚ ተጠቃሚ እንዲሆኑና ወደፊት ለሚፈጠሩ አዳዲስ የሰራ እድሎች ብቁ ሆነው እንዲገኙ በማሰብ የቴክኖሎጂ ትምህርቶችን በአማርኛ እየተረጎመ ያሰለጥናል። በኢትዮጵያ የሚገኙ የትምህርት ተቋማትንም የቴክኖሎጂ ትምህርት አሰጣጣቸውን ለማሻሻል ያግዛል። ባልደረባችን ስመኝሽ የቆየ ከዮሴፍና እሱ የሚሰጣቸውን የቴክኖሎጂ ትምህርቶች ተምረው ራሳቸውን ከቀየሩ ወጣቶች ጋር ቆይታ አድርጋለች ቀጥሎ ይቀርባል።
በዘመናዊው የኢኮኖሚ ውድድር ውስጥ ቴክኖሎጂ ትልቅ ቦታ አለው።የቴክኖሎጂው ዘርፍ እያደገ በሄደ ቁጥር ደግሞ የዓለማችን ኢኮኖሚ በቴክኖሎጂ የታገዝ የሰው ሃይል ይፈልጋል። ይህን መሰርት በማድረግ በሎስ አንጀለስ የሚኖረው የቴክኖሎጂ ባለሙያ ዮሴፍ አዱኛ ኢትዮጵያውያኖች የዲጂታል ኢኮኖሚ ተጠቃሚ እንዲሆኑና ወደፊት ለሚፈጠሩ አዳዲስ የሥራ ዕድሎች ብቁ ሆነው እንዲገኙ በማሰብ የቴክኖሎጂ ትምህርቶችን በአማርኛ እየተረጎመ ያሰለጥናል። በኢትዮጵያ የሚገኙ የትምህርት ተቋማትንም የቴክኖሎጂ ትምህርት አሰጣጣቸውን ለማሻሻል ያግዛል።
እስክንድር ብርሃኑ የዛሬ 13 አመት ወደ አሜሪካ ሲመጣ ኢትዮጵያ ውስጥ የአውቶ መካኒክነት ሙያ ሲማር ከወሰደው የኮምፒውተር ትምህርት በስተቀር ከቴክኖሎጂ ጋር ብዙም ትውውቅ አልነበረውም።
በአሜሪካን አገር ሎስ አንጀለስ ከተማ ኑሮን 'ሀ' በሎ ሲጀምርም የስደት ኑሮውን ለማሸነፍ በመጀመሪያ የተቀጠረው የነዳጅ ማደያ ውስጥ ነበር። ከአመት በኃላ ደግሞ የትራንስፖርት አገልግሎት ለመስጠት ታክሲ መንዳት ጀመረ። ለቀጣዮቹ አምስት አመታት ታክሲ እነዳ ነበር የሚለው እስክንድር ራሱንና ኑሮውን ለማሻሻል ትምህርት መማር ቢፈልግም፣ ዮሴፍ አዱኛን እስከሚተዋወቅ ድረስ ግን የቴክኖሎጂ ባለሙያ እሆናለሁ ብሎ አስቦ አያውቅም።
እስክንድር በ2014 መጨረሻ ላይ የተዋወቀው፣ የያዮቢ ኢንፎርሜሽን ቴክኖሎጂ ትምህርት ቤት መስራችና መምህር ዮሴፍ አዱኛ ግን ህይወቴን ቀየረው ይላል። ትምህርት ቤቱ በአማርኛ የሚሰጣቸውን አጫጭር የኢንፎርሜሽን ቴክኖሎጂ ትምህርቶች ለ3 ወራት ስልጠና ከወሰደ በኃላ አሁን ሎስ አንጀለስ ውስጥ ባለ የጤና ድርጅት ውስጥ የሶፍትዌር ዴቨሎፐር ሆኖ ይሰራል።
እስክንድርን ጨምሮ በሌሎች በመቶዎች የሚቆጠሩ በአሜሪካ የሚኖሩ ኢትዮጵያውያን ህይወት መቀየር ጀርባ ስሙ ጎልቶ የሚነሳው ዮሴፍ አዱኛ የሶፍትዌር ኢንጅነርና በሎስ አንጀለስ ውስጥ የሚገኘው ሲቲ ናሽናል ባንክ ምክትል ፕሬዝዳንት ነው። በዲጂታልና በቴክኖሎጂ ሙያዎች መሰማራት ውጤታማ በሚያደርግበት በዚህ ዘመን ብዙ ከኢትዮጵያ የሚመጡ ወጣቶች በቋንቋ ችግር ምክንያት ከእጅ ወደ አፍ በሆኑ የስራ ሁኔታ ውስጥ ሲንገላቱ ማየት እረፍት ይነሳኝ ነበር የሚለው ዮሴፍ፣ ከ7 አመት በፊት ነበር የቴክኖሎጂ ትምህርቶችን በአማርኛ እየተረጎመ ማስተማር የጀመረው። በአካል ከሚሰጠው ትምህርት በተጨማሪም 20 የተለያዩ በቴክኖሎጂ ዙሪያ ያሉ ኮርሶችን የሚያስተምሩ ከ2 ሺህ በላይ የአማርኛ ቪዲዮዎችን አዘጋጅቶ በድህረ-ገፆች አማካኝነት ለተማሪዎች ያደርሳል።
ዮሴፍ ትውልድና እድገቱ ወሎ ውስጥ፣ ከደሴ 400 ኪሎሜትር እርቀት ላይ የምትገኝ ሳይንት የተባለች የገጠር ከተማ ነው። አንደኛ ደረጃ ትምህርቱን ሆቴ እና ወ/ሮ ስህን የተባሉ ትምህርት ቤቶች ተምሮ ሁለተኛ ደረጃ ትምህርቱን ደሴ ከተማ ያጠናቀቀው ዮሴፍ አዲስ አበባ ዩንቨርስቲ ተመድቦ እስከምሄድ ድረስ እንኳን ዛሬ በቴክኖሎጂ ሙያ ሌሎችን ላስተምር ለራሴ ምን እንደምሆን አላውቀውም ነበር ይላል።
ዮሴፍ አሜሪካ ከመጣ በኃላ ራሱን በኮምፒውተር ሳይንስና የተለያዩ የቴክኖሎጂ ሙያ ዘርፎች ብቁ ለማድረግ በተከታታይ ለአራት አመታት አምብቧል፣ ከመቶ በላይ አጫጭር ኮርሶችንም ወስዷል። የዛሬ ስድስት አመት ደግሞ እሱ በልፋቱ ያገኛቸውን ስኬቶች ለሌሎች ወገኖቹ ለማካፈል ያዮቢ የተሰኘውን ድርጅቱን ከፍቶ በአማርኛ የሚያዘጋጃቸውን የኢንፎርሜሽን ቴክኖሎጂ ኮርሶች በጣም በትንሽ ክፍያ ያስተምራል። መክፈል የማይችሉትን ደግሞ በነፃ ያስተምራል።
ኢትዮጵያ ውስጥ የዛሬ 20 አመት የወሰድኳቸው ኮርሶች ዛሬም በዩንቨርስቲዎች ውስጥ ይሰጣሉ የሚለው ዮሴፍ የትምህርት ተቋማቱ የቴክኖሎጂ ትምህርት አሰጣጣቸውን እንዲያሻሽሉም በሙያው ድጋፍ ያደርጋል።
አሁን በኮሮና ቫይረስ ምክንያት ትምህርቶቹን በአካል መስጠት ያልቻለው ዮሴፍ ሰዎች በየቤታቸው ሆነው ከቴክኖሎጂ ትምህርቶች ጋር እንዲተዋወቁ ወይም ያላቸውን እውቀት እንዲያዳብሩ በማሰብ ከ570 በላይ ለሆኑ ተማሪዎች ሶስት ኮርሶችን በነፃ እየሰጠ ነው።
በዚህ እድል ተጠቃሚ ከሆኑ ተማሪዎች መሃል አንዱ ደግሞ በቴኔሲ ስቴት፣ ናሽቪል ከተማ ነዋሪ የሆነው ዚያድ ጀማል ነው። የሂሳብ ባለሙያ የሆነውና በ2010 ወደ አሜሪካ የመጣው ዚያድ፣ ከአንድ ወር በፊት ዮሴፍ በድህረ-ገፅ አማካኝነት የሚሰጣቸውን ሶስቱንም ኮርሶች ጨርሶ መውሰዱ አሁን ለሚሰራው ስራና ወደፊት ለሚኖሩ የስራ እድሎች ብቁ አድርጎኛል ይላል።
ከዚህ በኃላ በቴክኖሎጂ የታገዘ ትውልድ ነው አለም የምትፈልገው፣ ኢትዮጵያውያን ደግሞ በዚህ ወደ ኃላ ቀርተናል የሚለው ዮሴፍ ጊዜአቸውን ያላግባብ በማህበረሰብ ሚዲያዎች ላይ በቻ የሚያጠፉ ወጣቶች ቴክኖሎጂውን አውቀው ከጊዜው ጋር መራመድ ካልቻሉ ወደፊት ስራ አጥ እንዳይሆኑ ስጋቱን ይገልፃል። በየትኛውም የሙያ ዘርፍ ውስጥ ያሉ ወጣቶች በቴክኖሎጂ ብቁ እንዲሆኑና እራሳቸውን የዲጂታል ኢኮኖሚው ተጠቃሚ እንዲያደርጉም ይመክራል።
የምልመላ መስፈርት መዛኝ ለመሆን መሟላት ያለበት የሀገሪቱን ፣ የትምህርትና ስልጠና እና የሙያ ብቃት ምዘናን ፖሊሲ የሚያውቅና ለስርዓቱ ቀና አመለካከት ያለው መሆኑን የሚያረጋገጥ መረጃ ያለው፤ መዛኝ ለመሆን በፈለገበት ሙያ ቢያንስ 3 ዓመት በኢንዱስትሪው ቀጥተኛ የስራ ልምድ/አገልግሎት/ ያለውና የትምህርት /የስልጠና/ ዝግጅቱ ቢያንስ የመጀመሪያ ዲግሪ ያለው መሆኑን የሚያሳይ ማስረጃ ማቅረብ የሚችል፣ ለስራ ስላለው ተነሳሽነት፣ ስለታማኝነቱ፣ ሀላፊነትን ስለመሸከምና በጽናት...
16 March በጎርጎርያን ካሌንዳር የቀን ስም በእንግሊዝኛ ሲሆን ይህ ቀን በኢትዮጵያ አቆጣጠር (ከ1892 ዓ.ም. ጀምሮ እስከ 2091 ዓ.ም. ድረስ) ምንጊዜም መጋቢት 7 ቀን ማለት ነው።
እስራኤላውያን ከኢብራሂም u ሲወርድ ሲዋረድ በውርስ የደረሳቸውንና ከዝርያቸው መካከል በሚወለድ ልጅ እጅ የግብጽ ንጉሥ ጥፋት እንደሚከሰት በሚገልታ ትንቢት ላይ ይነጋገሩ ነበር። ይህ የብስራት ትንቢትም በእስራኤላውያን ዘንድ በስፋት የተሰራጨ ስለ ነበር በሹማምንቱ በኩል ነገሩ ወደ ፈርዖን ጆሮ ደረሰ። በዚህን ጊዜ ፈርዖን ትንቢቱን ለማክሸፍ ለእስራኤላውያን የሚወለድ ወንድ ልጅ ሁሉ እንዲገደል ትእዛዝ አስተላለፈ። እስራኤላውያንም ግብጽ ውስጥ የግፍና የሰቆቃ ሕይወት ይገፉ ነበር፦
{ፈርዖን በምድር ላይ ተንበጣረረ፤ነዋሪዎችዋንም የተከፋፈሉ ጓዶች አደረጋቸው፤ከነሱ ጭፍሮችን ያዳክማል፤ወንዶች ልጆቻቸውን በብዛት ያርዳል፤ሴቶቻቸውንም ይተዋል፤እርሱ ከሚያበላሹ ሰዎች ነበርና። }[አልቀሶስ፡4]
{በነዚያም በምድር ውስጥ በተጨቆኑት ላይ ልንለግስ፤መሪዎችም ልናደርጋቸው፣ወራሾችም ልናደርጋቸው፣እንሻለን። ለነርሱም በምድር ላይ ልናስመች፣ፈርዖንንና ሃማንንም፣ሰራዊቶቻቸውንም፣ከነሱ ይፈሩት የነበሩትን ነገር ልናሳያቸው፣(እንሻለን)።}[አልቀሶስ፡5-6]
እየዞሩ እርጉዝ ሴቶችን ሁሉ የሚከታተሉና መች እንደሚወልዱ የሚያጣሩ ሠራተኞችንና አዋላጆችን እስከማሰማራት ድረስ ፈርዖን ከሙሳ ለመዳን የተሟላ ጥብቅ ጥንቃቄ ቢያደርግም፣ተቆጣጣሪዎቹም ወንድ ሕጻናትን እንደተወለዱ ወዲያውኑ ሲያርዱ ቢቆዩም፣አላህ (ሱ.ወ.) ግን ለፈርዖን ለሹሙና ለሰራዊቶቻቸው የፈሩትን ማሳየት ፈቃዱ ሆነ።
{ወደ ሙሳም እናት፦ አጥቢው፤በርሱም ላይ በፈራሽ ጊዜ በባሕሩ ውስጥ ጣይው፤አትፍሪም፤አትዘኝም፤እኛ ወዳንቺ መላሾቹና ከመልክተኞቹም አድራጊዎቹ ነንና ማለትን አመለከትን።}[አልቀሶስ፡7]
{የፈርዖንም ሚስት ለኔ የዓይኔ መርጊያ ነው፤ለአንተም፤አትግደሉት፤ሊጠቅመን ወይም ልጅ አድርገን ልንይዘው ይከጀላልና አለች፤እነርሱም (ፍጻሜውን) የማያውቁ ኾነው (አነሱት)።}[አልቀሶስ፡9]
{የሙሳም እናት ልብ፣ባዶ ኾነ፤ከምእመናን ትኾን ዘንድ በልቧ ላይ ባላጠነከርን ኖሮ ልትገልጸው ቀርባ ነበር። ለእኅቱም ተከታተይው አለቻት፤እርሱንም እነሱ የማያውቁ ሲኾኑ በሩቅ ኾና አየችው።}[አልቀሶስ፡10-11] {(ወደናቱ ከመመለሱ) በፊትም አጥቢዎችን (መጥባትን) በርሱ ላይ እርም አደረግን፤(እኅቱ) ለናንተ የሚያሳድጉላችሁን፣እነርሱም ለርሱ ቅን አገልጋዮች የኾኑን ቤተሰቦች ላመልክታችሁን? አለችም። ወደናቱም፣ዓይንዋ እንድትረጋ፣እንዳታዝንም፣የአላህም የተስፋ ቃል እርግጥ መኾኑን እንድታውቅ፣መለስነው፤ግን አብዛኞቻቸው አያውቁም።}[አልቀሶስ፡12-13]
{ብርታቱንም በደረሰና በተስተካከለ ጊዜ፣ጥበብንና ዕውቀትን ሰጠነው፤እንዲሁም መልካም ሠሪዎችን እንመነዳለን። ከተማይቱንም፣ሰዎችዋ በዝንጋቴ ጊዜ ላይ ኾነው ሳሉ ገባ፤በርሷም ውስጥ የሚጋደሉን ሁለት ሰዎች አገኘ፤ይህ ከወገኑ ነው፤ይህም ከጠላቱ ነው፤ያም ከወገኑ የኾነው ሰው፣በዚያ ከጠላቱ በኾነው ሰው ላይ እርዳታን ጠየቀው፤ሙሳም በጡጫ መታው፤ገደለውም፤ይህ ከሰይጣን ሥራ ነው፤እርሱ ግልጽ ጠላት ነውና፣አለ። ጌታዬ ሆይ! እኔ ነፍሴን በደልኩ፤ለኔም ማር አለ፤ለርሱም ምሕረት አደረገለት፤እርሱ መሓሪ፣አዛኝ ነውና። ጌታዬ ሆይ! በኔ ላይ በመለገስህ ይኹንብኝ (ከስሕተቴ እጸጸታለሁ)፤ለአመጠኞችም ፈጽሞ ረዳት አልኾንም፣አለ።}[አልቀሶስ፡14-17]
{በከተማይቱም ውስጥ ፈሪ፣የሚጠባበቅ ኾኖ አደረ፤በድንገትም ያ ትላንት እርዳታን የጠየቀው ሰው በጩኸት እርዳታን ይጠይቀዋል፤ሙሳ ለርሱ፦ አንተ በእርግጥ ግልጽ ጠማማ ነህ አለው። (ሙሳ) ያንን እርሱ ለሁለቱም ጠላት የኾነውን ሰው፣በኀይል ሊይዘው በፈለገም ጊዜ፣ሙሳ ሆይ! በትላንትናው ቀን ነፍስን እንደ ገደልክ፣ልትገድለኝ ትፈልጋለህን? በምድር ላይ ጨካኝ መኾንን እንጅ ሌላ አትፈልግም፤ከመልካም ሠሪዎችም መኾንን አትፈልግም፤አለው። ከከተማይቱም ዳርቻ አንድ ሰው እየሮጠ መጣ፤ሙሳ ሆይ! ሹማምንቶቹ ሊገድሉህ ባንተ ይመካከራሉና ውጣ፤እኔ ላንተ ከመካሪዎች ነኝና አለው። የፈራና የሚጠባበቅ ኾኖም ከርሷ ወጣ፤ጌታዬ ሆይ! ከበደለኞቹ ሕዝቦች አድነኝ አለ።}[አልቀሶስ፡18-21]
{ወደ መድየን አግጣጫ ፊቱን ባዞረ ጊዜም፣ጌታዬ ቀጥተኛውን መንገድ ሊመራኝ እከጅላለሁ አለ። ወደ መድየንም ውሃ በመጣ ጊዜ፣በርሱ ላይ ከሰዎች ጭፍሮችን (መንጋዎቻቸውን) የሚያጠጡ ኾነው አገኘ፤ከነሱ በታችም (ከውሃው መንጎቻቸውን) የሚከለክሉን ሁለት ሴቶች አገኘ፤ነገራችሁ ምንድን ነው? አላቸው፤እረኞቹ ሁሉ (መንጎቻቸውን) እስከሚመልሱ አናጠጣም፤አባታችንም ትልቅ ሽማግሌ ነው አሉት። ለሁለቱም አጠጣላቸው፤ከዚያም ወደ ጥላው ዘወር አለ፤ጌታዬ ሆይ! እኔ ከመልካም ነገር ወደኔ ለምታደርገው ፈላጊ ነኝ፣አለ።}[አልቀሶስ፡22-24]
{ስምንትን ዓመታት ልታገለግለኝ፣እኔ ከነዚህ ሁለት ሴቶች ልጆቼ አንዲቱን ላጋባህ እሻለሁ፤ዐሥርን ብትሞላም ከአንተ ነው፤ባንተ ላይ ማስቸገርንም አልሻም፤አላህ የሻ እንደኾነ ከመልካሞቹ ሰዎች ኾኜ ታገኘኛለህ አለው። (ሙሳም) ይህ፣(ውለታ) በኔና ባንተ መካከል (ረጊ) ነው፤ከሁለቱ ጊዜያቶች ማንኛውንም ብፈጽም፣በኔ ላይ ወሰን ማለፍ የለም፤አላህም በምንለው ላይ ምስክር ነው አለ።}[አልቀሶስ፡27-28]
{ሙሳም ጊዜውን በጨረሰና ከቤተሰቦቹ ጋር በኼደ ጊዜ፣ከጡር ተራራ ጎን እሳትን አየ፤ለቤተሰቡ (እዚህ) ቆዩ፤እኔ እሳትን አየሁ፤ከርሷ ወሬን ወይም ትሞቁ ዘንድ ከእሳት ትንታግን አመጣላችኋለሁ አለ።}[አልቀሶስ፡29]
{በመጣትም ጊዜ፣ከሸለቆው ቀኝ ዳርቻ፣ከዛፊቱ በኩል በተባረከችው ስፍራ ውስጥ ሙሳ ሆይ! እኔ የዓለማት ጌታ አላህ ነኝ በማለት ተጣራ። በትርህንም ጣል (ተባለ)፤እንደ ትንሽ እባብ ስትስለከለክ ባያትም ጊዜ፣ወደ ኋላ ዞሮ ሸሸ፤አልተመለሰምም፤ሙሳ ሆይ! ተመለስ፤አትፍራም፤አንተ ከጥብቆቹ ነህና (ተባለም)። እጅህን በአንገትጌህ ውስጥ አግባ፤ያለ ነውር ነጭ ኾና ትወጣለችና፤ክንፍህንም ከፍርሃት (ለመዳን) ወዳንተ አጣብቅ፤እነዚህም ከጌታህ የኾኑ ወደ ፈርዖንና ወደ መኳንንቶቹ የሚደርሱ ሁለት አስረጅዎች ናቸው፤እነርሱ አመጠኞች ሕዝቦች ነበሩና።}[አልቀሶስ፡30-32]
{ {(ሙሳ) አለ፦ ጌታዬ ሆይ! እኔ ከነሱ ነፍስን ገድያለሁ፣ስለዚህ እንዳይገድሉኝ እፈራለሁ፤ወንድሜም ሃሩን እርሱ ምላሱ ከኔ የተባ ነው፤እውነተኛነቴንም የሚያረጋግጥልኝ ረዳት ኾኖ ከኔ ጋር ላከው፤እኔ ሊያስተባብሉኝ እፈራለሁና።}[አልቀሶስ፡33-34]
{ከቤተሰቦቼም ለኔ ረዳትን አድርግልኝ፤ሃሩንን ወንድሜን። ኀይሌን በርሱ አበርታልኝ። በነገሬም አጋራው። በብዙ እናጠራህ ዘንድ። በብዙም እንድናወሳህ። አንተ በኛ ነገር ዐዋቂ ነህና። (አላህም) አለ፦ ሙሳ ሆይ! ልመናህን በእርግጥ ተሰጠህ።}[ጣሃ፡29-36]
ሙሳና ሃሩን ወደ ፈርዖን ሄደው አንድ አላህን ብቻ መግገዛትን፣በርሱ አለማጋራትን፣እስራኤላውያንን በፈለጉበት ቦታ አንድ አላህን ብቻ መግገዛት ይችሉ ዘንድ ከጭቆና አገዛዙ ነጻ መልቀቅን በተመለከተ የተላኩበትን የአላህን (ሱ.ወ.) መልእክት አደረሱት። ፈርዖንም በትእቢት ተወጥሮ በመኩራራት ሙሳን በንቀት ዓይን ተመለከተ። እንዲህም አለ፦
{(ፈርዖንም) አለ ፦ ልጅ ኾነህ በኛ ውስጥ አላሳደግንህምን? በኛ ውስጥም ከዕድሜህ ብዙ ዓመታትን አልተቀመጥክምን? ያችንም የሠራሃትን ሥራህን አልሠራህምን? አንተም ከውለታ ቢሶቹ ነህ (አለ)።}[አል ሹዐራ፡18-19]
መላውን የእስራኤል ሕዝብ በባርነት ይዘህ ጉልበታቸውን በመበዝበዝና በመጨቆን ለዘመናት የሰቆቃ ሕይወት እንዲመሩ እያደረግህ፣ለኔ ለአንዱ እስራኤላዊ ብቻ በዋልከው ውለታ አትመጻደቅ፣አሉት። በመቀጠልም ሙሳ ላከኝ የሚሉት ጌታ አምላክ የቱ እንደሆነ ፈርዖን ጠየቃቸው።
{(ሙሳ)፦ በግልጽ አስረጅ ብመጣህም እንኳ? አለው። እንግዲያውስ ከውነተኞች እንደ ኾንክ (አስረጁን) አምጣው አለ። በትሩንም ጣለ፤እርሷም ወዲያውኑ ግልጽ እባብ ኾነች። እጁንም አወጣ፤ወዲያውም እርሷ ለተመልካቾች (የምታበራ) ነጭ ኾነች።} [አል ሹዐራ፡30-33]
{(ፈርዖን) በዙሪያው ላሉት መማክርት፣ይህ በእርግጥ ዐዋቂ ድግምተኛ ነው፤አለ። ከምድራችሁ በድግምቱ ሊያወጣችሁ ይፈልጋልና ምንን ታዛላችሁ? (አላቸው)። አሉት፦ እርሱን ወንድሙንም አቆይና በየከተሞቹ፣ሰብሳቢዎችን ላክ። በጣም ዐዋቂ ድግምተኞችን ሁሉ ያመጡልሃልና።}[አል ሹዐራ፡34-37]
{ታምራቶቻችንንም ሁሏንም (ለፈርዖን) በእርግጥ አሳየነው፤አስተባበለም፤እምቢም አለ። ከምድራችን በድግምትህ ልታወጣን መጣህብን? ሙሳ ሆይ! አለ። መሰሉንም ድግምት እናመጣብሃለን፤በኛና ባንተም መካከል እኛም አንተም የማንጥሰው የኾነ ቀጠሮን፣በመካከለኛ ስፍራ አድርግልን፣አለ። ቀጠሯችሁ በማጌጫው ቀን ሰዎቹም በረፋድ በሚሰበሰቡበት ነው አለ። ፈርዖንም ዞረ፤ተንኮሉንም ሰበሰበ፤ከዚያም መጣ።}[ጣሃ፡56-60]
{እነዚህ በእርግጥ ደጋሚዎች ናቸው፤ከምድራችሁ በድግምታቸው ሊያወጧችሁ፣በላጭቱንም መንገዳችሁን ሊያስወግዱባችሁ ይሻሉ አሉ። ተንኮላችሁንም አጠንክሩ፤ከዚያም ተሰልፋችሁ ኑ፤ዛሬ ያሸነፈም ሰው ምኞቱን አገኘ (ተባባሉ)።›[ጣሃ፡63-64] {ሙሳ ሆይ! ወይ ትጥላለህ፣ወይም በመጀመሪያ የምንጥል እንኾናለን፣(ምረጥ) አሉ። አይደለም ጣሉ፣አላቸው፤ወዲያውም ገመዶቻቸውና ዘንጎቻቸው ከድግምታቸው የተነሳ እነርሱ የሚሮጡ (እባቦች) ኾነው ወደርሱ ተመለሱ።}[ጣሃ፡65-66]
{፦ አትፍራ አንተ የበላዩ አንተ ነህና አልነው። በቀኝ እጅህ ያለችውንም በትር በጣል፤ያንን የሠሩትን ትውጣለችና፤ያ የሠሩት ሁሉ የድግምተኛ ተንኮል ነውና፤ድግምተኛ በመጣበት ስፍራ ሁሉ አይቀናውም (አልን)።}[ጣሃ፡68-69] {ወደ ሙሳም፦ በትርህን ጣል ስንል ላክን፤(ጣላትም) ወዲያውኑም የሚቀጣጥፉትን (ማታለያ) ትውጣለች። እውነቱም ተገለጸ፤ይሠሩት የነበሩትም (ድግምት) ተበላሸ።}[አልአዕራፍ፡117-118]
{እዚያ ዘንድ ተሸነፉም፤ወራዶችም ኾነው ተመለሱ። ድግምተኞቹም ሰጋጆች ኾነው ወደቁ። አሉ፦ በዓለማት ጌታ አመንን፤በሙሳና በሃሩን ጌታ።}[አልአዕራፍ፡119-122] {ድግምተኞቹም ሰጋጆች ኾነው ወደቁ፤በሃሩንና በሙሳ ጌታ አመንን፣አሉ።}[ጣሃ፡70]